**УТВЪРЖДАВАМ:**

**ПЛАМЕН ПЕТКОВ**

**КМЕТ НА ОБЩИНА ЧИПРОВЦИ**

**ДОКУМЕНТАЦИЯ**

ЗА ВЪЗЛАГАНЕ НА ОБЩЕСТВЕНА ПОРЪЧКА С ПРЕДМЕТ

**„Проектиране, авторски надзор, строителство и доставка на оборудване на инсталация за компостиране на зелени/биоразградими отпадъци по проект „Проектиране и изграждане на компостираща инсталация за разделно събрани зелени и/или биоразградими отпадъци за община Чипровци и община Георги Дамяново“**

Гр. Чипровци, март, 2020 година

**СЪДЪРЖАНИЕ**

[Част А. ОБЩИ ДАННИ ЗА ОБЩЕСТВЕНАТА ПОРЪЧКА 3](#_Toc36142193)

[ЧАСТ В. КРИТЕРИЙ ЗА ВЪЗЛАГАНЕ. МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА 18](#_Toc36142194)

[ЧАСТ Г. УКАЗАНИЯ ЗА УЧАСТИЕ В ПРОЦЕДУРАТА И ЗА ПОДГОТОВКА НА ДОКУМЕНТИТЕ 22](#_Toc36142195)

[ЧАСТ Д. ПРОЕКТ НА ДОГОВОР 51](#_Toc36142196)

**Част А. ОБЩИ ДАННИ ЗА ОБЩЕСТВЕНАТА ПОРЪЧКА**

* 1. **Възложител**

Възложител на настоящата обществена поръчка е кметът на община Чипровци - публичен възложител по чл. 5, ал. 2, т. 9 от Закона за обществените поръчки (ЗОП).

* 1. **Вид на процедурата и правно основание за провеждането й**

Възложителят обявява настоящата открита процедура за възлагане на обществена поръчка на основание чл.18, ал. 1, т. 1, във връзка с чл. 19, ал. 1 от ЗОП.

* 1. **Мотиви за избор на процедура по възлагане на поръчката**

Изборът на открита процедура гарантира в най-голяма степен публичност на възлагането на поръчката, равнопоставеност и свободна конкуренция между възможно най-широк кръг стопански субекти, прозрачност при разходването на финансовите средства по проекта и постигане на най-добрите за Възложителя условия за възлагане.

* 1. **Обект на обществената поръчка**

Обект на поръчката е изпълнение на строителство, съгласно чл. 3, ал. 1, т. 1 от ЗОП във връзка с чл. 11, ал. 1 от ЗОП.

Настоящата обществена поръчка е „смесена“, тъй като включва дейности с повече от един обект, като: изготвяне на инвестиционен проект във фаза „работен проект“, строително-монтажни работи за строителство на компостираща инсталация за разделно събрани зелени отпадъци, строителство на довеждаща и площадкова инфраструктура, доставка на технологично оборудване и упражняване на авторски надзор. В съответствие с чл. 11, ал. 1 от ЗОП, обществената поръчка включва дейности с повече от един обект и се възлага по реда, приложим за обекта строителство, който характеризира дейностите, които са основен предмет на поръчката. Дейностите, обект на поръчката, не могат да бъдат възложени на различни изпълнители поради спецификата на технологията на инсталацията.

* 1. **Предмет на обществената поръчка**

Предмет на обществената поръчка е **„Проектиране, авторски надзор, строителство и доставка на оборудване на инсталация за компостиране на зелени/биоразградими отпадъци по проект „Проектиране и изграждане на компостираща инсталация за разделно събрани зелени и/или биоразградими отпадъци за община Чипровци и община Георги Дамяново”.**

Предметът на поръчката включва следните дейности: 1. Изготвяне на инвестиционен проект във фаза „работен проект“; 2. Строителство на основна и съпътстваща инфраструктура, вкл. доставка на технологично оборудване и обучение на персонала, който ще обслужва инсталацията; 3. Авторски надзор по време на строителството.

* 1. **Обособени позиции**

В рамките на настоящата обществена поръчка не се предвиждат обособени позиции.

Мотиви: В съответствие с чл. 46, ал. 1 от ЗОП, Възложителят е преценил възможността за разделяне на обществената поръчка на обособени позиции. Съгласно т. 29 от § 2 на ДР на ЗОП, „обособена позиция“ е такава част от предмета на обществената поръчка, която въпреки че може да бъде самостоятелен предмет на обществена поръчка, е систематично свързана с другите позиции от предмета на обществената поръчка.

След обстойна и внимателна преценка е установено, че настоящата обществена поръчка се отнася до изпълнението на строителство, като обектът на поръчката е строителството и разделянето на поръчката на обособени позиции не би могло да бъде мотивирано нито от гледна точка на дейностите, нито от гледна точка на различните обекти. Налага се обоснован извод, че строителството, предмет на обществената поръчка се характеризира със самостоятелна техническа и икономическа идентичност и представлява самостоятелен строеж по смисъла на § 2, т. 51 от Допълнителните разпоредби към ЗОП. С оглед на обстоятелството, че строителството ще се осъществява на едно и също място, наличието на различни изпълнители би затруднило изпълнението на поръчката. С оглед на горепосоченото Възложителят е преценил, че разделянето на поръчката на обособени позиции е нецелесъобразно.

Горепосоченото не води до нарушаване на принципите на равнопоставеност и недопускане на дискриминация, свободна конкуренция, пропорционалност, публичност и прозрачност, както и не би довело до необосновано предимство или необосновано ограничаване на участието в процедурата на стопански субекти.

* 1. **Възможност за представяне на варианти**

В настоящата процедура не се допуска представяне на варианти в офертите на участниците.

* 1. **Място за изпълнение**

Място на изпълнение на обществената поръчка е територията на община Чипровци, Република България.

* 1. **Срок за изпълнение**

Срокът за изпълнение на всички дейности, предвидени в рамките на обществената поръчка е максимум 200 (двеста) календарни дни.

Срокът за изпълнение на всички дейности, предвидени в рамките на обществената поръчка е съгласно офертата на Изпълнителя, но не повече от 200 (двеста) календарни дни. Срокът за изпълнение на дейностите започва да тече от датата на получаване на писмено известие за стартиране на изпълнението и представяне на всички необходими документи за целите на проектирането и приключва със съставянето на Констативен акт за установяване годността за приемане на строежа (Приложение № 15 към чл.7, ал.3, т.15 от Наредба № 3 от 31.07.2003 г. за съставяне на актове и протоколи по време на строителството).

Срокът за разработване на работен проект е съгласно офертата на Изпълнителя, но не по-малко от 10 (десет) календарни дни и не повече от 20 (двадесет) календарни дни от датата на получаване на писмено известие за стартиране на изпълнението и представяне на всички необходими документи за целите на проектирането. Срокът за разработване на работен проект започва да тече от датата на получаване на писмено известие за стартиране на изпълнението и представяне на всички необходими документи за целите на проектирането и приключва с подписване на приемо-предавателен протокол за окончателното приемане на изготвения работен проект. Дейностите по съгласуване и одобрение на работния проект не се включват в горепосочения срок. В рамките на посочения срок се включва и срокът за отстраняване на констатирани несъответствия от общината или други компетентни органи/лица и експлоатационни дружества. В срока не се включват периоди за съгласуване на работния проект от Възложителя.

Срокът за изпълнение на СМР и за доставка на технологично оборудване е съгласно офертата на Изпълнителя, но не по-малко от 130 (сто и тридесет) календарни дни и не повече от 180 (сто и осемдесет) календарни дни от датата на подписване на Протокол за откриване на строителна площадка и определяне на строителна линия и ниво на строежа (Приложение № 2/2а към чл.7, ал.3, т.2 от Наредба No3 от 31.07.2003 г. за съставяне на актове и протоколи по време на строителството). Срокът за изпълнение на СМР започва да тече от датата на подписване на Протокол за откриване на строителна площадка и определяне на строителна линия и ниво на строежа (Приложение № 2а към чл.7, ал.3, т.2 от Наредба No3 от 31.07.2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение № 15 към чл.7, ал.3, т.15 от Наредба № 3 от 31.07.2003 г. за съставяне на актове и протоколи по време на строителството). В срока за изпълнение на строително-монтажни работи не се включва срокът, през който същите са спрени с Акт - Образец 10 за установяване състоянието на строежа при спиране на строителството.

Срокът за изпълнение на авторски надзор започва да тече от датата на подписване на Протокол за откриване на строителна площадка и определяне на строителна линия и ниво на строежа (Приложение № 2/2а към чл.7, ал.3, т.2 от Наредба No3 от 31.07.2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение № 15 към чл.7, ал.3, т.15 от Наредба № 3 от 31.07.2003 г. за съставяне на актове и протоколи по време на строителството).

Действието на договора за обществена поръчка се прекратява след извършване на всички предвидени в рамките на договора дейности, издаване на Разрешение за ползване на обекта в съответствие с Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и извършването на окончателно плащане към Изпълнителя.

Отговорността на Изпълнителя при изпълнение на обществената поръчка приключва с изтичането на последния гаранционен срок, съгласно договора за обществена поръчка.

* 1. **Срок на валидност на офертите**

Срокът на валидност на офертите трябва да бъде не по-малък от 180 (сто и осемдесет) календарни дни, считано от крайния срок за получаване на офертите. При необходимост, възложителят може да поиска от участниците да удължат срока на валидност на офертите.

* 1. **Прогнозна стойност на поръчката. Финансиране. Плащания**

Прогнозната стойност на настоящата поръчка е в размер на **1 761 063,60 (един милион седемстотин шестдесет и една хиляди и шестдесет и три лева и шейсет стотинки) без ДДС,** от които:

1. За изготвяне на работен проект – 63 521,00 (шестдесет и три хиляди петстотин двадесет и един) лв. без ДДС;
2. За подготовка и СМР на основна и съпътстваща техническа инфраструктура –1 239 020,00 (един милион двеста тридесет и девет хиляди и двадесет) лв. без ДДС;
3. За непредвидени разходи за СМР – 37 170,60 (тридесет и седем хиляди сто седемдесет лева и шейсет стотинки) без ДДС;
4. За доставка, монтаж и въвеждане в експлоатация на технологичното оборудване - 415 000,00 (четиристотин и петнадесет хиляди) лв. без ДДС;
5. За авторски надзор – 6 352,00 (шест хиляди триста петдесет и два) лв. без ДДС.

Ценовите предложения на участниците не трябва да надхвърлят прогнозната стойност, която е определена като максимален размер на финансовия ресурс на възложителя, вкл. прогнозната стойност по посочените компоненти. Предлаганата от участник в обществената поръчка цена трябва да включва всички разходи, свързани с качественото изпълнение на поръчката в описания вид и обхват в техническата спецификация, като възложителят няма да дължи заплащането на сума в допълнение или надвишаваща цената по договора.

За целите на настоящата обществена поръчка, под „непредвидени разходи“ следва да се разбира легалната дефиниция на § 1, т. 2 от ДР на Постановление № 189 от 28 юли 2016 г. за определяне на национални правила за допустимост на разходите по програмите, съфинансирани от европейските структурни и инвестиционни фондове, за програмен период 2014 - 2020 г., а именно: *"Непредвидени разходи за строителни и монтажни работи" са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на технически или работен инвестиционен проект обективно не са могли да бъдат предвидени, но при изпълнение на дейностите са обективно необходими за реализиране на инвестиционния проект и за въвеждането му в експлоатация“.*

Възложителят ще одобрява само непредвидени разходи, които при полагане на дължимата грижа, не са могли да бъдат предвидени при първоначалното проектиране.

Възложителят заплаща непредвидени разходи само при доказана необходимост.

Настоящата обществена поръчка се финансира със средства по проект: „Проектиране и изграждане на компостираща инсталация за разделно събрани зелени и/или биоразградими отпадъци за община Чипровци и община Георги Дамяново“, с безвъзмездна финансова помощ от Оперативна програма „Околна среда 2014-2020 г.“, съфинансирана от ЕФРР на ЕС и националния бюджет на Република България.

Плащането на цената по договора за обществената поръчка ще се извършва при условия и по ред, посочени в проекта на договор, неразделна част от документацията за участие.

* 1. **Разходи за подготовка на офертите и за участие в процедурата**

Всички разходи на участниците във връзка с изготвянето на офертите и участието в откритата процедура за възлагане на обществената поръчка са изцяло за тяхна сметка.

* 1. **Условия за получаване на документацията за обществената поръчка**

Възложителят предоставя неограничен, пълен, безплатен и пряк достъп до документацията за обществената поръчка в своя профил на купувача на интернет страницата на община Чипровци [www.chiprovtsi.bg](http://www.chiprovtsi.bg).

**ЧАСТ Б. ТЕХНИЧЕСКА СПЕЦИФИКАЦИЯ**

## Обща информация за проекта

Община Чипровци има задължения по Закона за управление на отпадъците (ЗУО). В Националния план за управление на отпадъците 2014-2020 г. (НПУО) са определени регионите, включващи общините, които трябва да създадат регионална система за управление на отпадъците, състояща се от регионално депо и други съоръжения за третиране на отпадъците. За целта общините във всеки от определените региони създават Регионални сдружения за управление на отпадъците (РСУО).

НПУО 2014-2020 г. определя регион Монтана като център на регионалната система за управление на отпадъците, включваща общините Монтана, Криводол, Бойчиновци, Берковица, Лом, Чипровци, Георги Дамяново, Брусарци, Медковец, Вършец, Якимово и Вълчедръм. В региона е изградено регионално депо на територията на община Монтана, което обслужва всички общини в Регион Монтана. На площадката на регионалното депо функционира инсталация за предварително третиране на смесени битови отпадъци.

Управляващият орган на Оперативна програма „Околна среда 2014-2020 г.“ обяви Процедура BG16M1OP002-2.005 „Проектиране и изграждане на компостиращи инсталации за разделно събрани зелени и/или биоразградими отпадъци“. В рамките на процедурата са определени допустимите групи общини, които могат да получат финансиране за изграждане на компостиращи инсталации. Общините от регион Монтана се възползваха от възможността за осигуряване на финансиране за инвестиционните си намерения и подадоха проектни предложения. Община Чипровци в партньорство с община Георги Дамяново кандидатства по процедурата, проектното предложение беше одобрено и беше сключен Административен договор за безвъзмездна финансова помощ (АДБФП) за изпълнение на проект „**Проектиране и изграждане на компостираща инсталация за разделно събрани зелени и/или биоразградими отпадъците за община Чипровци и община Георги Дамяново**“.

Общата цел на проекта е да се намали количеството депонирани биоразградими отпадъци, генерирани на територията на община Чипровци и община Георги Дамяново, чрез разделното събиране и оползотворяване на зелените и/или биоразградимите битови отпадъци.

В рамките на проекта ще бъде изградена инсталация за компостиране в землището на с. Бели мел, община Чипровци. Компостиращата инсталация ще е с капацитет 2128 т/г., ще е в поземлен имот публична общинска собственост с площ 10 902 дка. Компостирането ще се извършва с купове, разположени на открито и покрити с полупропусклива мембрана с принудителна аерация на половината купове. Ще бъде изградена довеждаща и площадкова инфраструктура и ще бъде доставено и монтирано технологично и мобилно оборудване за функциониране на компостиращата инсталация. Ще бъдат закупени контейнери и камион за въвеждане на система за разделно събиране на зелени отпадъци при източника на образуване в двете общини.

В етапа на подготовката на проекта са изготвени подробни Прединвестиционни проучвания, които са приложени към настоящата документация.

Проектът включва изпълнение на следните дейности:

*Дейност 1.* Подготовка на проектното предложение

*Дейност 2.* Проектиране, авторски надзор, строителство и доставка на оборудване на инсталация за компостиране на зелени/биоразградими отпадъци

*Дейност 3.* Оценка на съответствието на инвестиционния проект и упражняване на строителен надзор

*Дейност 4.* Въвеждане на система за разделно събиране на зелени отпадъци при източника на образуване

*Дейност 5.* Мерки за информация и комуникация

*Дейност 6.* Организация и управление на проекта.

За организация и управление на проекта община Чипровци сформира Екип за управление на проекта (ЕУП). В състава на екипа участват служители от общинска администрация Чипровци и експерти, осигурени чрез външна техническа помощ.

Настоящата обществена поръчка има за цел да избере изпълнител, който ще изпълнява задачи в рамките на Дейност 2.

## Общи изисквания към изпълнението на поръчката

Възложителят ще сключи договор с Консултант, по смисъла на чл.166, ал.1 от ЗУТ, който ще извърши оценка на съответствието на инвестиционния проект със съществените изисквания към строежите и ще упражнява независим строителен надзор при изпълнението на строителството. При взаимоотношенията си с консултанта, изпълнителят на настоящата обществена поръчка трябва да спазва точно разпоредбите на ЗУТ и подзаконови нормативни актове по прилагането му, условията на сключения договор, както и да изпълнява точно и своевременно инструкциите на консултанта в рамките на правомощията на последния.

Възложителят и/или консултантът може по всяко време да инспектират изпълнението на работите, да контролират технологията на изпълнението и да издават инструкции за отстраняване на дефекти, съобразно изискванията на специфицираната технология и начин на изпълнение. В случай на констатирани дефекти, отклонения и ниско качество на изпълнение, работите се спират и възложителят уведомява изпълнителя за нарушения в договора.

Всички дефектни материали и оборудване се отстраняват от строежа, а дефектните работи се разрушават за сметка на Изпълнителя. В случай на оспорване се прилагат съответните стандарти и правилници и се извършват съответните изпитания.

Изпълнителят ще участва в редовни срещи за проследяване напредъка на строителството, на които присъстват най-малко представители на възложителя, на консултанта и на изпълнителя на настоящата поръчка. При необходимост могат да бъдат канени и други лица, по предложение на всяка от страните. Срещите ще се провеждат по предварително утвърден график.

Изпълнителят трябва да съблюдава изискванията във връзка с информация и публичност при изпълнение на проекти, финансирани от ЕСИФ, посочени в „Единен наръчник на бенефициента за информация и комуникация 2014-2020 г.“. Тези мерки покриват текстова и визуална идентификация на финансовия принос на ЕСИФ и националното съфинансиране. При поискване от възложителя, изпълнителят ще има задължение да участва, чрез свои компетентни представители, в информационни мероприятия, организирани от възложителя във връзка с изпълнението на проекта.

Непосредствено преди започване на строителството, възложителят ще постави на строителния обект билборд с информация за проекта, в съответствие с изискванията за информация и публичност за проекти, финансирани от Оперативна програма „Околна среда 2014-2020 г.“. Изпълнителят трябва да окаже необходимото съдействие на възложителя или на упълномощено от него лице при определяне на мястото и поставяне на билборда на строителната площадка.

Изпълнителят следва да изготвя и съхранява надеждно и прегледно всички необходими документи, доказващи изпълнените от него работи, наетата работна ръка и механизация, спазването по всяко време на приложимите нормативни изисквания към механизацията, персонала, организацията на работите на обекта, счетоводството и контрола и др. Документацията да бъде текущо завеждана в описи по видове, според деловодната система, описана в организацията на контрола за качество на изпълнителя, така че всеки документ да може да бъде лесно намерен и идентифициран като тема и взаимовръзка с други документи. След завършване на обекта, изпълнителят следва да подреди, опише и предаде на възложителя оригиналите на цялата документация за обекта, освен тази която трябва да се съхранява при него по закон, на която изпълнителят ще направи копия и ще ги предаде на възложителя.

Изпълнителят е длъжен да съхранява всички документи, които по закон се съхраняват при него и не могат да бъдат предадени на възложителя след приключване на работите, до края на изпълнението на Оперативна програма „Околна среда 2014-2020 г.”, т.е. поне пет години от въвеждането на обекта в експлоатация (освен когато подлежат на съхранение за по-дълъг срок по силата на нормативни изисквания).

Изпълнителят е длъжен да оказва съдействие при извършване на документални проверки и проверки на място от страна на възложителя и от външни органи и одитиращи институции, като осигури достъп до документацията по изпълнението на договора и до обекта, и необходимия човешки ресурс за периода на проверката. Проверките на място ще включват проверка на съответствието на реално изпълнени СМР с работния проект, измерване на място на реално извършени СМР за сравняване с актувани и одобрени от консултанта количества, съгласно техническите документации, проверка на технологията за изпълнение и качеството на вложените материали и продукти, и тяхното съответствие с изискванията на работния проект, проверка на сроковете за изпълнение и други.

## Изисквания към изпълнение на дейностите в обхвата на поръчката

За целите на настоящата процедура:

Под „***битови отпадъци***“ следва да се разбира „отпадъци от домакинствата“ (отпадъци, образувани от домакинствата) и „подобни на отпадъците от домакинствата“ (т. 4 във връзка с т. 18 и 26 на § 1 от Допълнителните разпоредби (ДР) на ЗУО).

Под „***биоразградими отпадъци***“ следва да се разбира всички отпадъци, които имат способността да се разграждат анаеробно или аеробно, като хранителни и растителни отпадъци, хартия, картон и други (§ 1, т. 3 от ДР на ЗУО).

Под „***компостиране***“ следва да се разбира процес на контролирано аеробно, екзотермично, биологично разграждане на разделно събрани биоотпадъци с цел получаване на компост. „***Компост***“ е богат на хумус продукт, съдържащ най-малко 15 % и не повече от 50 % сухо органично вещество от общото тегло, получен в резултат на процеса компостиране.

Под „***рециклиране***“ следва да се разбира всяка дейност по оползотворяване, посредством която отпадъчните материали се преработват в продукти, материали или вещества, за първоначалната им цел или за други цели. То включва преработването на органични материали, но не включва оползотворяване за получаване на енергия и преработване в материали, които ще се използват като горива или за насипни дейности. Съгласно определението по т. 10 на § 1 от ДР на ЗУО, под „***насипване***“ следва да се разбира дейност по оползотворяване, при която подходящи отпадъци се използват за рекултивационни цели в разкопани участъци или за инженерни цели в строителството на депа и където отпадъкът е заместител на неотпадъчни материали.

Под „***предварително третиране***“ следва да се разбират всички физични, термични, химични или биологични процеси, включително сортирането, които променят характеристиките на отпадъците с цел да се намали обемът им или опасните им свойства, за да се улесни по-нататъшното им третиране или да се повиши оползотворяемостта им. Това разбиране е в съответствие с определението по т. 25 на § 1 на ДР на *Наредба № 6 от 27.08.2013 г. за условията и изискванията за изграждане и експлоатация на депа и на други съоръжения и инсталации за оползотворяване и обезвреждане на отпадъци.*

При изпълнение на обществената поръчка следва да бъдат изпълнени следните основни дейности:

**Дейност 1. Изготвяне на инвестиционен проект във фаза „работен проект“**

Инвестиционният обект е строеж втора категория съгласно чл. 137, ал. 1, т. 2 от ЗУТ, попадащ в четвърта група, съгласно Правилника за реда за вписване и водене на Централния професионален регистър на строителя.

Инвестиционният проект следва да бъде разработен във фаза „работен проект“ въз основа на предвижданията на подробния устройствен план, одобрените пред-инвестиционни проучвания, и в съответствие с приложимата нормативна уредба. В обхвата на обекта предмет на проектиране се включват:

1) инсталация за компостиране на разделно събрани зелени и/или биоотпадъци;

2) довеждаща и площадкова инфраструктура;

3) технологично оборудване - дизелагрегат, кантар, дренажи на аерационна система, вентилатори, сито, шредер;

4) мобилно оборудване - комуникационно оборудване, лабораторно оборудване, контейнери, навивач за покриване и отвиване на мембрана, фекалка, полупропусклива мембрана, покривало за предпазване от метеорологични условия, трактор със системи за закачване на допълнително оборудване, вкл. доставка и монтаж за закачане на трактор на товаръчна уредба, обръщач на компостни редове, система за поливане

*Забележка*: От обхвата на настоящата обществена поръчка е изключена доставката на мобилно оборудване и техника за компостиращата инсталация, но не и ангажиментът на изпълнителя да ги включи в проектирането и изготвянето на работен проект. Подробно описание на необходимото технологично и мобилно оборудване е дадено в ПИП, приложено в настоящата документация.

Изходни данни и документи: Община Чипровци разполага с изготвени прединвестиционни проучвания (ПИП) за инвестиционния проект, които включват основните технически, икономически, технологични, функционални и планово-композиционни изисквания и параметри на обекта. В приложение към Техническата спецификация, в настоящата документация са включени следните документи, които служат за задание за проектиране:

* Прединвестиционни проучвания за инсталация за компостиране на зелени и/или биоразградими отпадъци;
* Действащ ПУП;
* Решение за преценка на необходимостта от ОВОС, издадено от РИОСВ Монтана.

Обхватът и съдържанието на работния проект трябва да съответства на изискванията на ЗУТ и Наредба № 4 от 2001 г. за обхвата и съдържанието на инвестиционните проекти, Закона за управление на отпадъците (ЗУО) и подзаконовите нормативни актове по неговото прилагане, касаещи предмета и обхвата на инвестиционния проект, и специализирани закони и подзаконови нормативни актове за технически норми и правила съобразно приложимостта им. При проектирането трябва да се предвиждат строителни продукти, които осигуряват изпълнението на основните изисквания към строежите, определени в приложение I на Регламент (ЕС) № 305/2011. Проектните решения трябва да се разработят в достатъчна степен за цялостно изпълнение на всички строително-монтажни работи, включително подробни количествено-стойностни сметки по всички части. Работният проект ще подлежи на съгласуване и одобряване и ще е основание за издаване на Разрешение за строеж. Последващо изработени работни детайли и чертежи, чиято необходимост е възникнала в процеса на изпълнението на строежа, ще подлежат на съгласуване от възложителя и консултанта, упражняващ строителен надзор.

Работният проект трябва да съдържа като минимум следните части:

* Обща
* Технологична
* Архитектурна
* Геодезия и вертикална планировка
* Конструктивна
* Пътна
* Електротехническа
* ВиК
* ОВК
* Енергийна ефективност
* Паркоустройство
* Пожарна безопасност
* Автоматизация, видеонаблюдение и пожароизвестяване
* План за безопасност и здраве
* План за управление на строителни отпадъци
* Проектно-сметна документация.

Всяка от проектните части от инвестиционния проект следва да бъде съобразена с разработеното Прединвестиционно проучване, одобрено към АДБФП, и да бъде представена в обем и обхват съгласно Наредба №4 от 21 май 2001 г. за обхвата и съдържанието на инвестиционните проекти обяснителна записка, работни чертежи и детайли, проектно-сметна документация, включваща общи и подробни количествено-стойностни сметки.

Изготвеният работен проект се предава на възложителя в пет екземпляра на хартия (графична и текстова част) и на електронен носител CD – текстова част в MSWord или еквивалент, количествени и количествено-стойностни сметки в MSExcel или еквивалент, графични – в AUTOCAD /\*.dwg/ и в \*.pdf формати или еквивалент

Предаването се удостоверява с приемо-предавателен протокол, подписан от изпълнителя и възложителя.

Съгласуването на работния проект със съответните компетентни органи и институции съгласно ЗУТ е задължение на възложителя. В случай, че Възложителят и/или съответен компетентен орган/институция е направил забележка/коментар относно констатирани неточности и/или непълноти и/или несъответствия по изготвения проект, изпълнителят се задължава да отстрани за своя сметка в срок до седем календарни дни всички забележки/коментари относно констатираното несъответствие и да го предаде на възложителя.

Окончателното одобрение на работата по проектирането се удостоверява с подписване на окончателен приемо-предавателен протокол между възложителя и изпълнителя.

Срокът за разработване на работен проект е съгласно офертата на Изпълнителя, но не по-малко от 10 (десет) календарни дни и не повече от 20 (двадесет) календарни дни. Срокът за разработване на работен проект започва да тече от датата на получаване на писмено известие за стартиране на изпълнението и приключва с подписване на приемо-предавателен протокол за окончателното приемане на изготвения работен проект. Дейностите по съгласуване и одобрение на работния проект не се включват в горепосочения срок. В рамките на посочения срок се включва и срокът за отстраняване на констатирани несъответствия от общината или други компетентни органи/лица и експлоатационни дружества. В срока не се включват периоди за съгласуване на работния проект от Възложителя. Участникът посочва в Предложението за изпълнение на поръчката предлагания срок за изпълнение на дейността за изготвяне на инвестиционен проект във фаза „работен проект“.

**Дейност 2. Авторски надзор**

Изпълнителят, в качеството на проектант, ще упражнява авторски надзор, съгласно чл. 162 от ЗУТ, по всички части по време на строителството, съгласно одобрената проектна документация и приложимата нормативна уредба за проектиране и строителство посредством проектантите по отделните части на проекта или упълномощени от тях лица при условие, че упълномощените лица притежават необходимата професионална компетентност за изпълнение на тази дейност. Проектантът носи отговорност за всички свои действия при упражняване на авторски надзор по време на строителството.

Авторският надзор ще бъде упражняван във всички случаи, когато присъствието на проектант на обекта е наложително, включително:

1. Присъствие при съставяне и подписване на задължителните актове и протоколи по време на строителството и в случаите на установяване на точно изпълнение на проекта, заверки при покана от страна на Възложителя и др.;
2. Наблюдение на изпълнението на строежа по време на целия период на изпълнение на строително-монтажните работи за спазване на предписанията на проектанта за точно изпълнение на изработения от него проект от страна на всички участници в строителството;
3. Участие при извършване на единични и комплексни изпитвания на съоръженията и инсталациите;
4. Изработване и съгласуване на промени в проектната документация, при необходимост, по искане на Възложителя и/или по предложение на строителния надзор и др.;
5. Заверка на екзекутивната документация за строежа след изпълнение на обекта;
6. Други случаи, възникнали в процеса на строителство, които налагат участие на експертите, осъществяващи авторски надзор.

За проблеми, възникнали при изграждането на обекта, авторският надзор следва да дава незабавно компетентни решения и да оказва техническа помощ, в срокове посочени от Възложителя. Авторският надзор отстранява за своя сметка всички пропуски и неточности в работния проект, установени по време на строителството, в посочени от Възложителя срокове.

Срокът за осъществяване на авторски надзор по време на строителството започва да тече от подписване на Протокол - Приложение №2/2а за откриване на строителната площадка и определяне на строителна линия и ниво на строежа и приключва до установяване годността за приемане на строежа съгласно Наредба № 3 от 31.07.2003 г. за съставяне на актове и протоколи по време на строителството.

**Дейност 3. Строителство**

Изпълнението на строителството се извършва в съответствие с Част трета “Строителство” от ЗУТ и започва след подписване на Протокол - Приложение №2/2а за откриване на строителна площадка. Участниците в строителството и взаимоотношенията между тях са определени от изискванията на част Трета, раздел Втори от ЗУТ, сключения договор за обществена поръчка и указанията на Възложителя.

**3.1. Строително-монтажни работи**

Строителят изпълнява СМР за обекта в съответствие с издадените строителни книжа, условията на договора и изискванията на приложимата нормативна уредба.

Изпълнителят трябва да осигури изпълнението на поръчката посредством технически правоспособни лица, предложени в офертата му.

Обстоятелствата, свързани със започване и изпълнение на строителните дейности, и приемане на обекта ще се удостоверяват със съставяне и подписване от участниците в строителния процес на съответните актове и протоколи, съобразно Наредба №3/2003 г. за съставяне на актове и протоколи по време на строителството, на база одобрения проект във всички части и количествено-стойностните сметки.

Изпълнителят точно и надлежно трябва да изпълни договорените работи, съгласно одобрения инвестиционен проект и с качество, съответстващо на БДС и приложимите стандарти. Да съблюдава и спазва всички нормативни изисквания за предаване и приемане на СМР. При допуснати грешки, отклонения или несъответствия от страна на изпълнителя, същият следва да ги отстранява за своя сметка до удовлетворяване изискванията на Възложителя и до приемане на работите от негова страна и от съответните държавни институции.

Независимо дали са изрично посочени в работния проект, строителството на обекта ще включва всички посочени по-долу работи, за които Изпълнителят ще се счита, че ги е включил в посочените от него единични и общи цени:

1. Работен проект за организация и изпълнение на строителството (РПОИС), който включва линеен или мрежови комплексен план-график за последователността на изпълнение на строителни и монтажни работи (СМР), срокове за изпълнение на СМР, времетраене на строителството по основни видове СМР и срокове за доставка на машините и съоръженията;
2. Подготовка на строителната площадка, вкл. почистване от дървета и храсти и отпадъци и подготовка на терена (временна вертикална планировка) за организация с временните съоръжения и пътища за изпълнение на строителството на постоянните съоръжения;
3. Временно строителство, включително площадкови офиси, складове, санитарно-битови помещения, външни връзки, ограждане, комуникации, ел.захранване и др.;
4. Строителство на обекта (постоянно строителство) в неговата цялост, както е предвиден в проектната документация, с всички подобекти, вкл. довеждаща и площадкова инфраструктура, по начин, при който да бъде получено от Възложителя разрешение за ползване на обекта в съответствие с нормативните изисквания за предвидения в договора капацитет и дейности;
5. Спазване по време на строителството на всички приложими екологични норми, норми за прах, шум, замърсяване, охрана, осветление, безопасност, организация на движението и други приложими към обекта;
6. При изпълнение на строителните и монтажните работи изпълнителят трябва да ограничи своите действия в рамките само на строителната площадка. След приключване на строителните и монтажните работи изпълнителят е длъжен да изтегли цялата си механизация и невложените материали, да премахне всякакво временно строителство и отпадъци, вкл. извън строителните площадки, ако има такива, и да остави площадката чиста от отпадъци.
7. За работи, които не са описани изрично в КСС, ще се счита, че са включени в съответните общи суми за изпълнение на СМР;
8. В случай на работи, за които липсват нормативни документи с изисквания за изпълнение и приемане, ще се спазват изискванията посочени в проектната документация, инструкциите на производителя на материалите (където е приложимо) и стандартите, обичайни за бранша. При необходимост, консултантът, упражняващ строителен надзор, ще дава указания относно правилата за изпълнение и приемане на работите.

Изпълнителят е длъжен да съхранява и да предоставя строителните книжа, заповедната книга на строежа, както и актовете и протоколите, съставени по време на строителството, при поискване от възложителя и консултанта, упражняващ строителен надзор, или от контролен орган.

Изпълнителят носи имуществена отговорност за причинени щети и пропуснати ползи от свои виновни действия или бездействия.

Срокът за изпълнение на строителството не може по-дълъг от  180 (сто и осемдесет) календарни дни. Срокът започва от датата на подписване на Протокол - Приложение №2/2а за откриване на строителна площадка и определяне на строителна линия и ниво и приключва с подписване на Констативен акт Приложение №15 за установяване годността за приемане на строежа съгласно Наредба № 3 от 31.07.2003 г. за съставяне на актове и протоколи по време на строителството.

Участникът посочва в Предложението за изпълнение на поръчката срокът за изпълнение на строителството.

*Строителни материали, изделия и продукти*

Всички строителни материали (продукти, изделия), които се влагат в строежа, трябва да са с оценено съответствие, съгласно Наредба № РД-02-20-1 от 5 февруари 2015 г. за условията и реда за влагане на строителни продукти в строежите на Република България, и/или да се посочат номерата на действащите стандарти с технически изисквания към продуктите – БДС; БДС EN, които въвеждат международни или европейски стандарти; БДС EN, които въвеждат хармонизирани европейски стандарти; Българско техническо одобрение и Европейско техническо одобрение. Всички строителни продукти трябва да са придружени със съответните декларации.

Във всички случаи, когато са цитирани в проектите и спецификациите международни, национални или отраслови стандарти, на които трябва да отговарят материалите, оборудването, изпълнението на СМР и изпитването, ще се прилагат актуалните последни издания на съответните стандарти и технически норми, освен когато е договорено друго с одобрението на консултанта.

*Осигуряване на безопасни и здравословни условия на труд*

Строителните дейности следва да бъдат извършвани в съответствие със Закона за безопасни и здравословни условия на труд и подзаконовите актове по неговото прилагане, включително, но не само:

* Наредба № 2 от 22.03.2004 г. за минималните изисквания за здравословни и безопасни условия на труд при извършване на строителни и монтажни работи;
* Наредба № РД-07/8 от 20.12.2008 г. за минималните изисквания за знаци и сигнали за безопасност и/или здраве при работа;
* Наредба № 3/28.02.1987 г. за задължителните предварителни и периодични медицински прегледи на работниците;
* Наредба № 5/20.04.2006 г. за осигуряване на здравословни и безопасни условия на труд на работниците по срочно трудово правоотношение или временно трудово правоотношение.

Изпълнителят е длъжен да спазва одобрения от Възложителя и компетентните органи План за безопасност и здраве за строежа. Възложителят, чрез Консултанта, изпълняващ строителен надзор, ще осигури Координатор по безопасност и здраве за етапа на проектиране и за етапа на строителството в съответствие с изискванията на Наредба № 2 от 22.03.2004 г. за минимални изисквания за здравословни и безопасни условия на труд при извършване на строителни и монтажни работи.

*Опазване на околната среда*

Изпълнителят ще бъде отговорен за спазване на всички изисквания по опазване на околната среда от неблагоприятни въздействия по време на изпълнението на СМР.

Във връзка с установяването на въздействието върху околната среда, при изпълнението на строителните работи, участниците в настоящата процедура следва да представят План за управление на околната среда, който трябва да съдържа, но не се ограничава до следното:

1. Управление на твърди отпадъци от всички строителни материали и временни депа за земни маси, контейнери за отпадъчни материали; материалът трябва да бъде рециклиран до възможната степен (съгласно проектните решения на ПУСО), но в случай че това не е възможно, трябва да бъде депониран на депо. Ако изпълнителят счете, че одобрения План за управление на строителните отпадъци, предоставен от възложителя, следва да бъде променен с оглед осигуряване в пълна степен на качествена организация и безопасност на изпълнение на СМР, то той може да разработи такъв след сключване на договора за изпълнение и преди откриване на строителна площадка, като го внесе за одобрение.
2. Управление на течните отпадъци, свързано с потенциални разливи на горивни материали и химикали, използвани по време на строителните работи, по безопасен за околната среда начин, далеч от площадката;
3. Намаляване на вредното влияние на оборудването, свързано с използване на тежки машини, върху здравето на хората и околната среда, вкл. относно потенциални щети върху растителността, емисиите на шум, прах и инцидентни разливи, които могат да доведат до замърсяване на питейната вода;
4. Управление на санитарно-битовите отпадъци от строителната площадка по безопасен за околната среда начин;
5. Използване на природни ресурси - участникът трябва да опише от къде ще извлича материалите и какви мерки ще предприеме, за да сведе до минимум вредното влияние върху околната среда по време и след строителния период.

*Опазване на съществуващи съоръжения*

Изпълнителят ще отговаря изцяло за защитата на съществуващи съоръжения на площадката и около нея, включително пътища и други комуникации, независимо дали са показани на чертежите, освен ако не би могъл да знае за тях. С оглед на посоченото ограничение, Изпълнителят ще носи пълна отговорност за възстановяване на всякакви щети по такива съоръжения, настъпили в резултат на дейността му при и във връзка със строителството.

*Гаранционни срокове*

Гаранционните срокове за изпълнените строителни и монтажни работи и съоръжения и строителни обекти са съобразно посочените в сключения договор с избрания изпълнител на настоящата поръчка и не могат да бъдат по-кратки от предвидените в Наредба №2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти. Гаранционните срокове започват да текат от датата на издаване на разрешение за ползване за строежа по предмета на договора по чл. 177, ал. 2 от ЗУТ и цитираната наредба.

За проявилите се в гаранционните срокове дефекти се прилагат редът и условията, посочени в проекта на договор. Гаранционният срок на монтираните детайли, компоненти и съоръжения/оборудване е съгласно гаранционния срок, определен от техния производител.

При подаване на оферти участниците посочват предлаганите от тях гаранционни срокове в години.

**3.2. Доставка и монтаж на технологично оборудване**

В рамките на настоящата дейност изпълнителят трябва да достави технологично оборудване за инсталацията за компостиране. На настоящия етап предвижданото технологично оборудване, съгласно Прединвестиционните проучвания, включва: дизелагрегат, кантар, дренажи на аерационна система, вентилатори, сито и шредер. Доставката на оборудването следва да бъде извършена от изпълнителя съгласно изискванията на техническата спецификация в одобрения работен проект и по начин, описан от изпълнителя в предложението за изпълнение на поръчката и в срока, съгласно линейния график за изпълнение на дейностите, посочени в офертата на изпълнителя.

Монтажът и пуско-наладъчните работи на основното технологично оборудване следва да се изпълнят от подходящо обучен персонал, под ръководството на шеф-монтажник на производителя, чието участие е за сметка на изпълнителя.

Изпълнителят ще отговаря за извършване на проби и изпитвания във връзка с пускане в експлоатация на инсталацията, вкл. осигуряване на консумативи за единични и общи приемни изпитвания.

**3.3. Провеждане на обучение**

Изпълнителят трябва да предложи Програма за обучение на персонала на Възложителя и/или избрания от Възложителя оператор на инсталацията с оглед правилната експлоатация и поддръжка. Детайлизирана Програма за обучение се подготвя и представя на Възложителя за одобрение на етап: изпълнение на договора.

Обучението следва да бъде проведено преди приемането и обектът няма да се счита за завършен за целите на приемането, докато не бъде завършено обучението, което условие трябва да бъде отчетено и предвидено от участника при изготвяне на офертата и на линейния график за изпълнение на дейностите по предмета на поръчката.

Изпълнителят следва да обучи персонала по експлоатацията във всички аспекти на работа и поддръжка на съоръженията. Обучението трябва да включва, както лекции, така и практическо обучение на място - на площадката. В случай, че изпълнителят е чуждестранна фирма, той трябва да осигури опитни преводачи от съответния език на български език. Изпълнителят трябва да дефинира всички изисквания при обучение извън рамките на площадката (напр. обучение в помещения на производителите на оборудване, др.), като включи всички разходи за извършване на обучението. Изпълнителят трябва да подготви „Наръчник за експлоатация и поддръжка” на български език, който да включва управлението на всички машини, оборудване и съоръжения.

**3.4. Изготвяне на екзекутивна документация**

Изпълнителят на строителството следва да изготви екзекутивна документация, отразяваща несъществените отклонения от съгласуваните проекти. Екзекутивната документация следва да съдържа пълен комплект чертежи за действително извършените строителни и монтажни работи. Тя се заверява от възложителя, проектанта, строителя, лицето, упражнило авторски надзор, от физическото лице, упражняващо технически контрол за част "Конструктивна", и от консултанта, упражнил строителния надзор. Екзекутивната документация е неразделна част от издадените строителни книжа. Когато строежът е изпълнен в съответствие с одобрения инвестиционен проект, изпълнителят не предава екзекутивна документация. В този случай се удостоверява с подпечатани чертежи от работния проект, че важи за екзекутив.

**При изготвяне на офертите участниците следва да ползват и да имат предвид, както настоящата техническата спецификация, така и всички документи, които са част от документацията на обществената поръчка.**

**Участникът може да посети и да извърши предварителен оглед на обекта, на който ще се осъществяват строително-монтажните работи и да оцени на своя отговорност и за своя сметка всички необходими фактори за подготовката на офертата си и изпълнение на поръчката.**

**Приложения:**

1. Влязъл в сила ПУП;

2. Прединвестиционни проучвания;

3. Решение за преценяване на необходимостта от ОВОС, издадено от РИОСВ гр. Монтана.

**ЧАСТ В. КРИТЕРИЙ ЗА ВЪЗЛАГАНЕ. МЕТОДИКА ЗА ОПРЕДЕЛЯНЕ НА КОМПЛЕКСНА ОЦЕНКА**

1. **Критерий за възлагане**

Обществената поръчка се възлага въз основа на „икономически най-изгодна оферта”, определена при критерий: **оптимално съотношение качество/цена.**

1. **Методика за определяне на комплексна оценка**
   1. Настоящата методика съдържа указания за определяне на комплексната оценка на всяка оферта, в т.ч. показателите, броя точки за всеки от тях при изчисляване на комплексната оценка, както и указания за определяне на оценката по всеки показател.
   2. Преди да пристъпи към оценяване на показателите от техническите предложения за изпълнение на поръчката на участниците, Комисията проверява дали същите са подготвени и представени в съответствие с изискванията на обявлението, указанията за подготовка на офертите, техническите спецификации и настоящата методика. Комисията предлага за отстраняване участник, който е представил оферта, която не отговаря на предварително обявените условия на Възложителя.
   3. Комисията прилага методиката по отношение на офертите на участниците, които отговарят на обявените от възложителя изисквания и не са отстранени от участие в процедурата.
   4. Крайното класиране на допуснатите до оценка оферти се извършва в низходящ ред на база получената за всяка оферта комплексна оценка (КО). Офертата, получила най-голям брой точки, се класира на първо място.
   5. Когато комплексните оценки на две или повече оферти са равни, с предимство се класира офертата с по-ниска предложена цена (П2).
   6. Ако участниците не могат да бъдат класирани в съответствие с правилата по т. 2.4. и 2.5., комисията провежда публично жребий за определяне на изпълнител между класираните на първо място оферти.
   7. В случай че при прилагането на посочените по-долу формули се получи дробно число, резултатите се закръгляват до втория знак след десетичната запетая.
2. **Комплексна оценка**
   1. Комплексната оценка (КО) се определя на база следните показатели:

|  |  |
| --- | --- |
| **Показател**  (означение и наименование) | **Относителна тежест в КО** |
| П1 - Срок за изпълнение на поръчката | 20 |
| П2 - Ценово предложение за изпълнение на поръчката | 80 |

* 1. Максималната възможна комплексна оценка на офертата е **100 т.**

Формулата, по която се изчислява комплексната оценка на участника, е:

**КО = П1 + П2**

1. **Оценка по отделните показатели**
   1. **Срок за изпълнение (П1)**

Максимален брой точки по показател П1 „Срок за изпълнение“ е 20 точки. Оценката по показателя представлява сбор от оценките по два подпоказателя, както следва:

|  |  |
| --- | --- |
| *Подпоказател (означение и наименование)* | *Макс. брой точки* |
| **П1.1**. Срок за изготвяне на работен проект | 10 |
| **П1.2.** Срок за изпълнение на строителството | 10 |

**П1 = П1.1. + П1.2.**

Стойността на показателя П1.1. се изчислява по формулата:

**П1.1 = (Смин/Суч) х 10**

*където:*

* **Смин** е най-краткият срок за изготвяне на работен проект, предложен от участник от всички допуснати до оценка участници в процедурата за възлагане на обществената поръчка.
* **Cуч** е срокът за изготвяне на работен проект, предложен от съответния участник, чието предложение се оценява.

*Забележка*: Срокът се представя в календарни дни (цели числа) и не може да бъде по-кратък от 10 (десет) календарни дни и по-дълъг от 20 (двадесет) календарни дни.

Стойността на показателя П1.2. се изчислява по формулата:

**П1.2 = (Смин/Суч) х 10**

където:

* **Смин** е най-краткият срок за изпълнение на строителството, предложен от участник от всички допуснати до оценка участници в процедурата за възлагане на обществената поръчка.
* **Cуч** е срокът за изпълнение на строителството, предложен от съответния участник, чието предложение се оценява.

*Забележка:* Срокът за изпълнение на строителството се представя в календарни дни (цели числа) и не може да бъде по-кратък от 130 (сто и тридесет) календарни дни и по-дълъг от 180 (сто и осемдесет) календарни дни.

* 1. **Показател Ценово предложение (П2)**

Максималният брой точки по показател П3 е 80 точки. Показател П2 включва следните подпоказатели:

|  |  |
| --- | --- |
| *Подпоказател (означение и наименование)* | *Макс. брой точки* |
| **П3.1**. - Цена за проектиране | 10 |
| **П3.2.** - Цена за строителство (без непредвидени разходи) | 30 |
| **П3.3.** – Цена за доставка, монтаж и пуск на технологично оборудване | 30 |
| **П3.4.** - Цена за авторски надзор | 10 |

Оценката на участника по този показател се формира като сбор от оценките по всеки от посочените подпоказатели:

**П3 = П3.1. + П3.2. + П3.3 + П3.4**

Оценките на всеки от подпоказателите се определят по следните формули:

Цена за проектиране

**П3.1 = (Ц Пр.мин / Ц Пр.уч.) х 10**

където

* **Ц Пр.мин** е най-ниската предложена цена в лева без ДДС за проектиране съгласно ценовите предложения на всички участници в поръчката
* **Ц Пр.уч.** е предложената цена в лева без ДДС за проектиране съгласно Ценовото предложение на съответния участник

Цена за строителство

**П3.2 = (Ц С.мин / Ц С.уч.) х 30**

където

* **Ц С.мин** е най-ниската предложена цена в лева без ДДС за строителство (без непредвидени разходи) съгласно ценовите предложения на всички участници в поръчката
* **Ц С.уч..** е предложената цена в лева без ДДС за строителство (без непредвидени разходи) съгласно ценовото предложение на съответния участник

В цената се включват всички разходи за извършване на строителство, съгласно изискванията на Техническата спецификация.

Цена за доставка, монтаж и пуск на технологично оборудване

**П3.3 = (Ц О.мин / Ц О.уч.) х 30**

където:

* **Ц О.мин** е най-ниската предложена цена в лева, без ДДС, за доставка, монтаж и пуск на технологично оборудване съгласно ценовите предложения на всички участници в поръчката
* **Ц О.уч..** е предложената цена в лева, без ДДС, за доставка, монтаж и пуск на технологично оборудване съгласно ценовото предложение на съответния участник

В цената се включват всички разходи за извършване на доставка, монтаж и пуск на технологично оборудване, съгласно изискванията на Техническата спецификация.

Цена за упражняване на авторски надзор

**П3.3 = (Ц АН.мин / Ц АН.уч.) х 10**

където:

* **Ц АН.мин** е най-ниската предложена цена в лева, без ДДС, за авторски надзор съгласно ценовите предложения на всички участници в поръчката;
* **Ц АН.уч..** е предложената цена в лева, без ДДС, за авторски надзор съгласно Ценовото предложение на съответния участник.

**ЧАСТ Г. УКАЗАНИЯ ЗА УЧАСТИЕ В ПРОЦЕДУРАТА И ЗА ПОДГОТОВКА НА ДОКУМЕНТИТЕ**

1. [**ИЗИСКВАНИЯ КЪМ УЧАСТНИЦИТЕ**](#_Toc491432557) **В ПРОЦЕДУРАТА**
2. **Общи изисквания** 
   1. Участник в настоящата процедура може да бъде всяко българско или чуждестранно физическо или юридическо лице или техни обединения, както и всяко друго образувание, което има право да изпълнява предмета на поръчката, съгласно законодателството на държавата, в която е установено, при условие че отговаря на предварително обявените изисквания на възложителя, посочени в документацията за обществената поръчка, и на изискванията на ЗОП и ППЗОП.
   2. Участниците са длъжни да съблюдават сроковете и условията, посочени в обявлението и в документацията за обществената поръчка.
   3. Участниците се представляват от лицата, представляващи ги по закон, или от упълномощени лица, което се доказва с представяне на пълномощно.
   4. Клон на чуждестранно лице може да е участник в процедурата за възлагане на обществена поръчка, ако може самостоятелно да подаде оферта и да сключи договор съгласно законодателството на държавата, в която е установен клонът.
   5. Участникът декларира липсата на основания за отстраняване и съответствие с критериите за подбор чрез представяне на Единен европейски документ за обществени поръчки (ЕЕДОП).

ЕЕДОП се предоставя в електронен вид по образец, утвърден с акт на Европейската комисия. Участниците задължително предоставят ЕЕДОП в електронен вид, подписан с квалифициран електронен подпис на лицето/лицата по чл. 40 от ППЗОП.

В ЕЕДОП участникът предоставя съответната информация, изисквана от възложителя, и посочва националните бази данни, в които се съдържат декларираните обстоятелства, или компетентните органи, които съгласно законодателството на държавата, в която участникът е установен, са длъжни да предоставят информация.

Когато участникът е обединение, което не е юридическо лице, отделен ЕЕДОП се представя за всеки член на обединението. В отделен ЕЕДОП за обединението се декларират обстоятелствата, относими към обединението.

Когато участникът е посочил, че ще използва подизпълнители или ще използва капацитета на трети лица за доказване на съответствието с критериите за подбор, за всяко от тези лица се представя отделен ЕЕДОП.

* 1. Документите за доказване на декларираните данни в ЕЕДОП се представят от участника, определен за изпълнител, преди сключване на договор за изпълнение на обществената поръчка. Документите се представят и за подизпълнителите и третите лица, ако има такива.
  2. Възложителят може да изисква от участниците по всяко време, след отварянето на офертите, представяне на документи, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.

1. **Изисквания към участници обединения, които не са юридически лица**
   1. В случай, че участник в процедурата е обединение от физически и/или юридически лица, което не е юридическо лице, той представя оригинал или копие на документ – учредителен акт, договор, споразумение или друг приложим документ, от който да са видни правното основание за създаване на обединението, както и следната информация:

* определеното лице, което да представлява участниците в обединението за целите на обществената поръчка;
* правата и задълженията на участниците в обединението във връзка с изпълнението на поръчката;
* разпределението на отговорността между членовете на обединението;
* дейностите по поръчката, които ще изпълнява всеки член на обединението;
* всички членове на обединението поемат отговорност заедно и поотделно за изпълнението на договора за обществената поръчка.
  1. Лице, което участва в обединение, не може да подава самостоятелно оферта.
  2. Едно физическо или юридическо лице може да участва само в едно обединение.
  3. Съответствието с критериите за подбор за обществената поръчка се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на поръчката, съобразно разпределението на участието на лицата при изпълнение на дейностите, предвидено в договора за създаване на обединението.

1. **Изисквания към подизпълнителите**
   1. Участник, който възнамерява да ползва подизпълнител/и, трябва да посочи в Част IV, Раздел В, т. 10 от ЕЕДОП подизпълнителя/ите и дела от поръчката, който ще му/им възложи.
   2. Лице, което е дало съгласие да бъде подизпълнител на участник, не може да подава самостоятелно оферта.
   3. Всеки подизпълнител трябва да отговаря на критериите за подбор, съобразно вида и дела от поръчката, който ще изпълнява, и за него да не са налице основанията за отстраняване. Възложителят изисква замяна на подизпълнител, за когото е налице основание за отстраняване или не отговаря на критерий за подбор.
   4. За всеки подизпълнител се представя отделен ЕЕДОП, в който се посочва информацията, изисквана съгласно Част II, раздели А и Б, Част III и съответните полета от Част IV oт ЕЕДОП. Подаването на ЕЕДОП от съответните лица се счита за съгласие за участие в процедурата.
   5. Независимо от възможността за използване на подизпълнител/и, отговорността за изпълнението на договора за обществената поръчка е на изпълнителя.
2. **Лично състояние на участниците**
   1. **Основания за отстраняване съгласно чл. 54, ал. 1 и чл. 55, ал. 1, т. 1 и т. 4 от ЗОП**
      1. Възложителят отстранява от участие в процедура за възлагане на обществена поръчка участник, когато:

**(1)** е осъден с влязла в сила присъда, за престъпление по чл. 108а, чл. 159а - 159г, чл. 172, чл. 192а, чл. 194 - 217, чл. 219 - 252, чл. 253 - 260, чл. 301 - 307, чл. 321, 321а и чл. 352 – 353е от Наказателния кодекс;

**(2)** е осъден с влязла в сила присъда, за престъпление, аналогично на тези по т. (1), в друга държава членка или трета страна;

**(3)** има задължения за данъци и задължителни осигурителни вноски по смисъла на чл. 162, ал. 2, т. 1 от Данъчно-осигурителния процесуален кодекс и лихвите по тях към държавата или към общината по седалището на възложителя и на кандидата или участника, или аналогични задължения съгласно законодателството на държавата, в която кандидатът или участникът е установен, доказани с влязъл в сила акт на компетентен орган[[1]](#footnote-1);

**(4)** е налице неравнопоставеност в случаите по чл. 44, ал. 5 от ЗОП;

**(5)** е установено, че:

**aa)** е представил документ с невярно съдържание, с който се доказва декларираната липса на основания за отстраняване или декларираното изпълнение на критериите за подбор;

**бб)** не е предоставил изискваща се информация, свързана с удостоверяване липсата на основания за отстраняване или изпълнението на критериите за подбор;

**(6)** е установено с влязло в сила наказателно постановление или съдебно решение, нарушение на чл. 61, ал. 1, чл. 62, ал. 1 или 3, чл. 63, ал. 1 или 2, чл. 118, чл. 128, чл. 228, ал. 3, чл. 245 и чл. 301 - 305 от Кодекса на труда или чл. 13, ал. 1 от Закона за трудовата миграция и трудовата мобилност или аналогични задължения, установени с акт на компетентен орган, съгласно законодателството на държавата, в която участникът е установен;

**(7)** е налице конфликт на интереси, който не може да бъде отстранен;

**(8)** е обявен в несъстоятелност или е в производство по несъстоятелност, или е в процедура по ликвидация, или е сключил извънсъдебно споразумение с кредиторите си по смисъла на чл. 740 от Търговския закон, или е преустановил дейността си, а в случай че участникът е чуждестранно лице - се намира в подобно положение, произтичащо от сходна процедура, съгласно законодателството на държавата, в която е установен;

**(9)** е доказано е, че е виновен за неизпълнение на договор за обществена поръчка или на договор за концесия за строителство или за услуга, довело до разваляне или предсрочното му прекратяване, изплащане на обезщетения или други подобни санкции, с изключение на случаите, когато неизпълнението засяга по-малко от 50 на сто от стойността или обема на договора

* + 1. Основанията по т. 4.1.1. (1), (2) и (7) се отнасят за лицата, които представляват участника и за членовете на неговите управителни и надзорни органи съгласно регистъра, в който е вписан участникът, ако има такъв, или документите, удостоверяващи правосубектността му. Когато в състава на тези органи участва юридическо лице, основанията се отнасят за физическите лица, които го представляват съгласно регистъра, в който е вписано юридическото лице, ако има такъв, или документите, удостоверяващи правосубектността му. Когато участникът, или юридическо лице в състава на негов контролен или управителен орган се представлява от физическо лице по пълномощие, посочените основания се отнасят и за това физическо лице. Лицата, за които се отнасят основанията, са посочени в чл. 40(1) от ППЗОП.
    2. Основанията за отстраняване по т. 4.1.1 се прилагат и за участник обединение от физически и/или юридически лица, когато някое от тези основания е налице за член на обединението, както и за подизпълнители и трети лица.
    3. Информацията относно обстоятелства по т. 4.1.1, (1) се декларира в ЕЕДОП, както следва:

В Част III, Раздел А от ЕЕДОП се попълва информация относно липсата или наличието на присъди по чл. 108а, чл. 192а или чл. 159а – 159г, чл. 253, 253а или 253б, чл. 301 – 307, чл. 321 и 321а от НК;

В Част III, Раздел Г от ЕЕДОП се попълва информация относно липсата или наличието на присъди за престъпления по чл. 172, чл. 194 – 217, чл. 219 – 252, чл. 254а – 260 и чл. 352-353е от НК.

Участниците посочват информация относно престъпления по 4.1.1.(2) в полетата на ЕЕДОП съобразно аналогични на посочените при наличие на присъда в друга държава членка или трета страна.

* + 1. Информация относно липсата или наличието на обстоятелства по т. 4.1.1.(3) се попълва в Част III, Раздел Б от ЕЕДОП.
    2. Информация относно липсата или наличието на обстоятелства по т. 4.1.1. (4) –(9) се попълва в Част III, Раздел В от ЕЕДОП.
    3. Когато лицата по т. 4.1.2. са повече от едно и за тях няма различие по отношение на обстоятелствата по 4.1.1. (1), (2) и (7), ЕЕДОП може да се подпише само от едно от тези лица, в случай че подписващият разполага с информация за достоверността на декларираните обстоятелства по отношение на останалите задължени лица.
  1. **Други основания за отстраняване**

Възложителят отстранява от участие в процедурата:

* + 1. Участници, които са свързани лица по смисъла на § 1, т. 13 от Допълнителните разпоредби (ДР) на Закона за публичното предлагане на ценни книжа (ЗППЦК), а именно:
* лицата, едното от които контролира другото лице или негово дъщерно дружество;
* лицата, чиято дейност се контролира от трето лице;
* лицата, които съвместно контролират трето лице;
* съпрузите, роднините по права линия без ограничения, роднините по съребрена линия до четвърта степен включително и роднините по сватовство до четвърта степен включително.

Съгласно § 1, т. 14 от ДР на ЗППЦК контрол е налице, когато едно лице:

* притежава, включително чрез дъщерно дружество или по силата на споразумение с друго лице, над 50 на сто от броя на гласовете в общото събрание на едно дружество или друго юридическо лице; или
* може да определя пряко или непряко повече от половината от членовете на управителния или контролния орган на едно юридическо лице; или
* може по друг начин да упражнява решаващо влияние върху вземането на решения във връзка с дейността на юридическо лице.
  + 1. Участник, който няма право да участва в обществени поръчки на основание чл. 3, т. 8 от Закона за икономическите и финансовите отношения с дружествата, регистрирани в юрисдикции с преференциален данъчен режим, контролираните от тях лица и техните действителни собственици (ЗИФОДРЮПДРКЛТДС), освен ако не попада в изключенията по чл. 4 от същия закон.
    2. Информация относно липсата или наличието на обстоятелства по т. 4.2.1 и 4.2.2 от този раздел се попълва в Част III, Раздел Г от ЕЕДОП. Случаите на наличие на изключение по чл. 4 ЗИФОДРЮПДРКТЛТДС се посочва в полето относно инициирани мерки за реабилитиране, като се вписва конкретната хипотеза.
    3. Участник, за който важат забраните по чл. 69 от Закона за противодействие на корупцията и за отнемане на незаконно придобитото имущество.
    4. Участник, който не отговаря на поставените критерии за подбор или не изпълни друго условие, посочено в обявлението за обществената поръчка или в настоящата документация или не отговаря на правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, които са изброени в приложение № 10 от ЗОП.

Информация за задълженията, свързани с данъци и осигуровки, закрила на заетостта и условията на труд, които са в сила в Република България и относими към поръчката, може да бъде получена, както следва:

а) Относно задълженията, свързани с данъци и осигуровки:

Национална агенция по приходите

Информационен телефон на НАП: 0700 18 700; Интернет адрес: [www.nap.bg](http://www.nap.bg/)

б) Относно задълженията, свързани със закрила на заетостта и условията на труд:

- Министерство на труда и социалната политика

Интернет адрес: [http://www.mlsp.government.bg](http://www.mlsp.government.bg/)

София 1051, ул. Триадица № 2; Телефон: 02 8119 443

- Агенция по заетостта

Интернет адрес: <https://www.az.government.bg>

Адрес: София 1000, бул. Дондуков № 3

Телефон: 02 980 87 19; Факс: 02 986 78 02

Е-mail: az@az.government.bg

- Изпълнителна агенция „Главна инспекция по труда“.

Интернет адрес: [www.gli.government.bg](http://www.gli.government.bg)

Адрес: София 1000, бул. "Дондуков" № 3

Телефон: 0700 17 670

* + 1. Участник, подал оферта, която не отговаря на условията за представяне, включително за форма, начин и срок.
    2. Участник, който не е представил в срок обосновка по чл. 72, ал. 1 от ЗОП или чиято оферта не е приета съгласно чл. 72, ал. 3 – 5 от ЗОП.
    3. Участник, който след покана от възложителя и в определения в нея срок не е удължил срока на валидност на офертата си.
    4. Участник, чието Ценово предложение надвишава определената от възложителя максимална прогнозна стойност на поръчката в нейната цялост, така и по посочените прогнозни стойности за отделните позиции.
  1. **Мерки за доказване на надеждност от участниците. Доказателства за предприетите мерки**
     1. При наличие на основание за отстраняване от процедурата по т. 4.1.1 от настоящия раздел, съответният участник може да представи доказателства, че е предприел мерки, които гарантират неговата надеждност, като може да докаже, че е:

1. погасил задълженията си по т. 4.1.1. (3), включително начислените лихви и/или глоби или че те са разсрочени, отсрочени или обезпечени;

**б)** платил или е в процес на изплащане на дължимо обезщетение за всички вреди, настъпили в резултат от извършеното от него престъпление или нарушение;

**в)** изяснил изчерпателно фактите и обстоятелствата, като активно е съдействал на компетентните органи и е изпълнил конкретни предписания, технически, организационни и кадрови мерки, чрез които да се предотвратят нови престъпления или нарушения.

**г)** е платил изцяло дължимото вземане по чл. 128, чл. 228, ал. 3 или чл. 245 от Кодекса на труда.

* + 1. Като доказателства за надеждността на участника при подаване на офертата се представят следните документи:

1. по отношение на обстоятелствата по т. 4.3.1, а) и б) - документ за извършено плащане или споразумение, или друг документ, от който да е видно, че задълженията са обезпечени или че страните са договорили тяхното отсрочване или разсрочване, заедно с погасителен план и/или с посочени дати за окончателно изплащане на дължимите задължения или е в процес на изплащане на дължимо обезщетение;

**б)** по отношение на обстоятелството по т. 4.3.1, в) - документ от съответния компетентен орган за потвърждение на описаните обстоятелства.

* + 1. Няма право да се ползва от възможността по т. 4.3.1 участник, който с влязла в сила присъда или друг акт съгласно законодателството на държавата, в която е произнесена присъдата или е издаден актът, е лишен от правото да участва в процедури за обществени поръчки за срока, определен в присъдата/акта.
    2. Възложителят ще прецени предприетите от участника мерки, като вземе предвид тежестта и конкретните обстоятелства, свързани с престъплението/ нарушението. В случай че предприетите от участника мерки са достатъчни, за да се гарантира неговата надеждност, възложителят не го отстранява от участие в поръчката.
    3. Когато преди подаване на офертата участник е предприел мерки за доказване на надеждност по т. 4.3.1, тези мерки се описват в ЕЕДОП в полето, свързано със съответното обстоятелство.
    4. Основанията за отстраняване се прилагат и когато офертата е подадена от обединение, което не е юридическо лице, когато за някой от участниците е налице някое от посочените по-горе обстоятелства.
    5. Участниците са длъжни да уведомят писмено възложителя в 3-дневен срок от настъпване на обстоятелство по т. 4.1.1 и т. 4.2.1.

1. **Критерии за подбор**
   1. **Правоспособност за упражняване на професионална дейност**
      1. Участникът трябва да е вписан в Централния професионален регистър на строителя (ЦПРС) за изпълнение на строежи Четвърта група – Втора категория, съгласно чл. 5, ал. 6, т. 4.2. от Правилника за реда за вписване и водене на ЦПРС или за по-висока категория строежи от същата група, а за чуждестранни лица – в аналогични регистри, съгласно законодателството на държавата, в която са установени.
      2. Когато участникът е обединение, изискването се прилага за всеки член на обединението, който ще изпълнява строителство, съобразно посоченото в договора за създаване на обединението разпределение на участието на лицата при изпълнение на дейностите.
      3. При участие на подизпълнители или трети лица, изискването се прилага към тези подизпълнители и трети лица, които ще изпълняват строителство.
      4. При подаване на офертата, участникът декларира съответствие с посочения критерий в Част IV, Раздел А от ЕЕДОП.
      5. В хипотезата на чл. 67, ал. 5 от ЗОП и при сключване на договор за изпълнение на поръчката минималното изискване по т. 5.1.1. се доказва с: Копие на Удостоверение за вписване в ЦПРС към Камарата на строителите в Република България за изпълнение на строежи от категорията строеж, в която попада обекта на поръчката - за повече информация: <http://register.ksb.bg/>. В случай, че избраният за изпълнител е чуждестранно лице, той трябва да представи документ, с който да докаже, че има право да изпълнява възлаганата дейност в Република България, за изпълнение на строежи от категорията строежи, в които попада обекта на поръчката, вкл. - че е извършил съответната регистрация, когато е необходимо съгласно чл. 112, ал. 1, т. 4 от ЗОП.
   2. **Икономическо и финансово състояние**
      1. За последните 3 (три) приключили финансови години участникът да е реализирал минимален общ оборот не по-малък от 1 500 000,00 (един милион и петстотин хиляди) лева без ДДС, в зависимост от датата, на която е създаден или датата, на която е започнал дейността си, изчислен на база годишните обороти на участника. За участник – чуждестранно лице оборотът се изчислява по официалния курс на БНБ за съответната валута в лева към датата на подаване на офертата.
      2. При подаване на оферта участниците попълват информацията по т. 5.2.1 в Раздел Б: Икономическо и финансово състояние от част ІV: „Критерии за подбор“ от еЕЕДОП.
      3. В хипотезата на чл. 67, ал. 5 от ЗОП и при сключване на договор за изпълнение на поръчката минималното изискване по т. 5.2.1. се доказва с представяне на един или няколко от документите по чл. 62, ал. 1, т. 3 и 4 от ЗОП, а именно: Годишен финансов отчет или някоя от съставните му части, когато публикуването му се изисква от законодателството на държавата, в която участникът е установен и/или Справка за общия оборот. Когато по основателна причина участник не е в състояние да представи поисканите от възложителя документи, той може да докаже своето икономическо и финансово състояние с помощта на всеки друг документ, който възложителят приеме за подходящ.
      4. Участникът трябва да има валидна застраховка „Професионална отговорност в проектирането“ за проектант по чл. 171 от ЗУТ с минимална застрахователна сума в съответствие с чл. 5, ал. 1, т. 2 от Наредбата за условията и реда за задължителното застраховане в проектирането и строителството или валиден еквивалентен документ, издаден от компетентен орган на държавата, в която участникът е установен.
      5. Участникът трябва да има валидна застраховка „Професионална отговорност в строителството“ за строител по чл. 171 от ЗУТ с минимална застрахователна сума в съответствие с чл. 5, ал. 2, т. 2 от Наредбата за условията и реда за задължителното застраховане в проектирането и строителството или валиден еквивалентен документ, издаден от компетентен орган на държавата, в която участникът е установен.
      6. Изискването по т. 5.2.4. и т. 5.2.5 се прилага към всеки член на обединение и към всеки подизпълнител съобразно дейностите, които ще изпълняват.
      7. Изискването за застраховка „Професионална отговорност“ на лицата по чл. 171, ал. 1 от ЗУТ не се прилага за лице от държава членка на Европейския съюз, или от друга държава - страна по Споразумението за Европейското икономическо пространство, което се установява на територията на Република България и е предоставило еквивалентна застраховка за професионална отговорност или гаранция в друга държава членка на Европейския съюз, или в страна по Споразумението за Европейското икономическо пространство. Участникът декларира съответствието с посочените критерии за подбор в т. 5.2.4 и т. 5.2.5 в Част IV, Раздел Б, от ЕЕДОП.
      8. В хипотезата на чл. 67, ал. 5 от ЗОП и при сключване на договор за изпълнение на поръчката минималните изискания по т. 5.2.4 и 5.2.5 се доказват с документи по чл. 62, ал. 1, т. 2 от ЗОП – доказателства за наличие на застраховка „Професионална отговорност“ или еквивалентен документ за чуждестранните лица, в случай, че същите не са достъпни чрез пряк и безплатен достъп до съответната национална база данни.
   3. **Технически и професионални способности**
      1. **Опит в изпълнението на дейности, сходни с предмета на поръчката**

Участникът трябва да е изпълнил през последните 5 (пет) години, считано от датата на подаване на офертата, минимум една дейност с предмет, идентичен или сходен с предмета на поръчката

*Под „дейност с предмет, сходен с предмета на поръчката“се разбира: изпълнение на строителство/инженеринг на обект от инфраструктура за обезвреждане/третиране на отпадъци (или съпоставими към тях - за чуждестранните участници).*

Участникът попълва информация за съответствие с изискването в Част IV, Раздел В от ЕЕДОП.

В хипотезата на чл. 67, ал. 5 от ЗОП и при подписване на договор за изпълнение на поръчката, минималното изискване по т.5.3.1 се доказва със Списък на строителството, идентично или сходно с предмета на поръчката, за последните 5 (пет) години, считано от датата на подаване на офертата, придружен с удостоверения за добро изпълнение, които съдържат стойността, датата, на която е приключило изпълнението, мястото, вида и обема, както и дали то е изпълнено в съответствие с нормативните изисквания.

* + 1. **Участникът трябва да разполага със следния ръководен състав и технически лица за изпълнение на предмета на поръчката**

**Ръководител на обект**

Висше образование с образователно-квалификационна степен „бакалавър“ или еквивалентно, в област на висшето образование „Технически науки“, професионално направление „Машинно инженерство“ или „Електротехника, електроника и автоматика“ или „Архитектура, строителство и геодезия“, съгласно „Класификатор на областите на висше образование и професионалните направления“ приет с ПМС №125/2002 г. или еквивалентни (когато образованието е придобито в чужбина).

Общ професионален опит по придобитата специалност - минимум 3 (три) години.

Специфичен опит – участие на ръководна длъжност в изпълнение на един строеж от четвърта група – втора категория или по-висока или еквивалентна категория строеж (съгласно законодателството на държавата, в която участникът е придобил опита).

**Екип за проектиране и авторски надзор1.Ръководител на проектантския екип и проектант по част „Технологична**“: Висше образование с образователно-квалификационна степен „бакалавър“ или еквивалентно, в област на висшето образование „Технически науки“, или еквивалентно, професионално направление шифър 5.1 „Машинно инженерство“ или шифър 5.2 „Електротехника, електроника и автоматика“ или шифър 5.7 „Архитектура, строителство и геодезия“, съгласно „Класификатор на областите на висше образование и професионалните направления“ приет с ПМС №125/2002 г. или еквивалентни (когато образованието е придобито в чужбина).Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентно (когато е придобита в чужбина).Общ професионален опит по специалността минимум 3 (три) години. Специфичен опит като проектант в екип за изработване на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект сходен с предмета на поръчката (обект от инфраструктура за обезвреждане/третиране на отпадъци или съпоставими към тях за чуждестранните участници) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.**2. Проектант по част „Архитектурна“:** Висше образование с образователно-квалификационна степен „Бакалавър” или еквивалентно в област на висшето образование „Технически науки“ или еквивалентно, професионално направление шифър 5.7 „Архитектура, строителство и геодезия“ съгласно „Класификатор на областите на висше образование и професионалните направления“ приет с ПМС №125/2002 г. или еквивалентно (когато образованието е придобито в чужбина).Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентно (когато е придобита в чужбина).

Специфичен опит в изработване на част „Архитектура“ или еквивалентно на инвестиционен проект, по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участника е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**3. Проектант по част „Конструктивна“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или еквивалентно, професионално направление шифър 5.7 „Архитектура, строителство и геодезия“, съгласно „Класификатор на областите на висше образование и професионалните направления“ приет с ПМС №125/2002 г или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

Специфичен опит в изработване на част „Конструктивна“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участника е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**4. Проектант по част „Геодезия“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или еквивалентно, професионално направление шифър 5.7 „Архитектура, строителство и геодезия“, съгласно „Класификатор на областите на висше образование и професионалните направления“ приет с ПМС №125/2002 г. или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна, когато е придобита в друга държава.

Специфичен опит в изработване на част „Геодезия“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участничка е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**5. Проектант по част „ВиК“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или еквивалентно, професионално направление шифър 5.7 „Архитектура, строителство и геодезия“, съгласно „Класификатор на областите на висше образование и професионалните направления“ приет с ПМС №125/2002 г. или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

Специфичен опит в изработване на част „ВиК“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участничка е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**6. Проектант по част „Електрическа“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или еквивалентно, професионално направление шифър 5.2 „Електротехника, електроника и автоматика“, съгласно „Класификатор на областите на висше образование и професионалните направления“ приет с ПМС №125/2002 г. или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

Специфичен опит в изработване на част „Електрическа“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участничка е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**7. Проектант по части „Автоматизация, видеонаблюдение и пожароизвестяване“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или еквивалентно, професионално направление шифър 5.2 „Електротехника, електроника и автоматика“, съгласно „Класификатор на областите на висше образование и професионалните направления“ приет с ПМС №125/2002 г. или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

Специфичен опит в изработване на част „Автоматизация“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участничка е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**8. Проектант по част „Пожарна безопасност“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или еквивалентно, съгласно „Класификатор на областите на висше образование и професионалните направления“, приет с ПМС №125/2002 г. или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

Специфичен опит в изработване на част „Пожарна безопасност“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участничка е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**9. Проектант по част „ОВК“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или еквивалентно, професионално направление шифър 5.4 „Енергетика“, съгласно „Класификатор на областите на висше образование и професионалните направления“ приет с ПМС №125/2002г. или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

Специфичен опит в изработване на част „ОВК“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участничка е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**10. Проектант по част „Енергийна ефективност“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или еквивалентно, професионално направление шифър 5.4 „Енергетика“ или шифър 5.7 „Архитектура, строителство и геодезия“, съгласно „Класификатор на областите на висше образование и професионалните направления“ приет с ПМС №125/2002 г. или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

Специфичен опит в изработване на част „Енергийна ефективност“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участничка е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**11. Проектант по част „Пътна“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или еквивалентно, професионално направление шифър 5.7 „Архитектура, строителство и геодезия“, съгласно „Класификатор на областите на висше образование и професионалните направления“ приет с ПМС №125/2002г. или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

Специфичен опит в изработване на част „Пътна“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участничка е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**12. Проектант по част „Благоустройство и паркоустройство“**

Висше образование с образователно-квалификационна степен „Бакалавър“ или еквивалентно в област на висшето образование „Технически науки“ или „Аграрни науки и ветеринарна медицина“ или еквивалентно, съгласно „Класификатор на областите на висше образование и професионалните направления“ приет с ПМС №125/2002 г. или еквивалентно (когато образованието е придобито в чужбина).

Да притежава пълна проектантска правоспособност съгласно чл. 230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

Специфичен опит в изработване на част „Благоустройство и паркоустройство“ или еквивалентно на инвестиционен проект по смисъла на ЗУТ и Наредба №4/21.05.2001 г. за обхвата и съдържанието на инвестиционните проекти или еквивалентно за строителство на обект – строеж от Четвърта група – Втора категория или от по-висока категория строежи от същата група или еквивалентно (съгласно законодателството на държавата, в която участничка е придобил опит) - минимум 1 (един) проект, който е бил приет без възражения от възлагащата организация и съответно одобрен от компетентен орган, съобразно вида и предназначението на строежа.

**13. Проектант, отговорен за разработване на „План по безопасност и здраве (ПБЗ)“**

Висше образование с образователно-квалификационна степен “Бакалавър“ или еквивалентно в област на висшето образование „Технически науки“ или еквивалентно, съгласно „Класификатор на областите на висше образование и професионалните направления“ приет с ПМС №125/2002 г. или еквивалентно (когато образованието е придобито в чужбина).

Да притежава пълна проектантска правоспособност, съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава) и завършен курс по „План за безопасност и здраве“ или еквивалентно (когато е придобито в друга държава).

**14. Проектант, отговорен за разработване на „План за управление на строителните отпадъци (ПУСО)“**

Висше образование с образователно-квалификационна степен “Бакалавър“ с професионална-квалификация „Инженер“ или еквивалентно.

Да притежава пълна проектантска правоспособност съгласно чл.230 от ЗУТ и Закона за камарите на архитектите и инженерите в инвестиционното проектиране (ЗКАИИП) или еквивалентна (когато е придобита в друга държава).

*Забележка: Участникът може да предложи едно лице да изпълнява повече от една част за позициите на проектантите от екипа, стига кумулативно да отговаря на изискванията за всяка от частите, за която ще изпълнява услугата и в случай, че съвместяването им е законосъобразно.*

**Екип за изпълнение на строителството**

**1. Технически ръководител**

Технически правоспособно лице по смисъла на чл. 163а, ал. 2 от ЗУТ.

Специфичен опит като технически ръководител при изпълнението на минимум един обект, съставляващ строеж от Четвърта група – Втора категория или по-висока категория строежи или еквивалентно (съгласно законодателството на държавата, в която участника е придобил опита).

**2. Експерт по контрол на качеството**

Лице, притежаващо валидно удостоверение за преминато обучение за контрол върху качеството на изпълнение на строителството и за контрол за съответствие на строителните продукти със съществените изисквания за безопасност или еквивалентен документ.

Специфичен опит на сходна позиция в изпълнението на минимум един обект, съставляващ строеж от Четвърта група – Втора категория или по-висока категория строежи или еквивалентно (съгласно законодателството на държавата, в която участника е придобил опита).

**3. Длъжностно лице по безопасност и здраве**

Лице, притежаващо валидно удостоверение за преминато обучение по безопасни и здравословни условия на труд или еквивалентен документ.

Специфичен опит на сходна позиция в изпълнението на минимум един обект, съставляващ строеж от Четвърта група – Втора категория или по-висока категория строежи или еквивалентно (съгласно законодателството на държавата, в която участника е придобил опита).

*Забележка: Участникът трябва да посочи отделни лица за всяка от позициите от екипа за изпълнение на строителството.*

Участникът декларира съответствие с посочените изисквания като попълва информация в Част IV, Раздел В от ЕЕДОП.

*Уточнение: При използването на експерти - чуждестранни лица, доказването на съответствие с поставените изисквания за образователно — квалификационна степен се удостоверява и с посочване на еквивалентни на изброените по-горе специалности. Прилагат се разпоредбите на Директива 2005/26/ЕО, както и условията и реда за признаване на професионални квалификации, придобити в други държави членки и в трети държави, с цел достъп и упражняване на регулирани професии в Република България. С Решение на Министерски съвет N 352 от 21.05.2015 г. е приет както и съгласно чл. 59 „Прозрачност от изменената Директива 2005/Зб/ЕО на Европейския парламент и на Съвета от 7 септември 2005 г. относно признаването на професионалните квалификации“. Под „ еквивалентно образование " следва да се разбира специалност, получена в чуждестранно учебно заведение в еквивалентни на тези области специалности по смисъла на ПМС 125 от 24.06.2002 г. за утвърждаване Класификатор на областите на висше образование и професионалните направления. Под „еквивалентно обучение следва да се разбира обучение, проведено от чуждестранен обучител на теми, еквивалентни на изискваните за съответните позиции.*

* + 1. В хипотезата на чл. 67, ал. 5 от ЗОП и при подписване на договор за изпълнение на поръчката минималното изискване по т. 5.3.2 се доказва със Списък на Ръководения състав и техническите лица за изпълнение на предмета на поръчката, с посочване на следната информация: експерт (трите имена), позиция (съгласно изискванията на възложителя), образование (степен, специалност, година на дипломиране, № на диплома, учебно заведение), професионална квалификация (направление, година на придобиване, № на издадения документ, издател), професионален опит (месторабота, период, длъжност, основни функции). Към списъка се прилагат копия на документи, които доказват професионалната компетентност на лицата.
    2. **Системи и/или стандарти**

Участникът трябва да има внедрени системи съгласно стандарти, както следва:

(1) Система за управление на качеството в обхват, включващ изпълнение на строително-монтажни работи (или съпоставими с тях за чуждестранните участници).

(2) Система за управление на околната среда, в обхват, включващ изпълнение на строително-монтажни работи (или съпоставими с тях за чуждестранните участници).

Сертификатите по (1) и (2) трябва да са издадени от независими лица, които са акредитирани по съответната серия европейски стандарти от Изпълнителна агенция "Българска служба за акредитация" или от друг национален орган по акредитация, който е страна по Многостранното споразумение за взаимно признаване на Европейската организация за акредитация, за съответната област или да отговарят на изискванията за признаване съгласно чл. 5а, ал. 2 от Закона за националната акредитация на органи за оценяване на съответствието.

Възложителят приема еквивалентни сертификати, издадени от органи, установени в други държави членки. Възложителят приема и други доказателства за еквивалентни мерки за осигуряване на качеството или за опазване на околната среда, когато участник не е имал достъп до такива сертификати или е нямал възможност да ги получи в съответните срокове по независещи от него причини, при условие че участникът е в състояние да докаже, че предлаганите мерки са еквивалентни на изискваните.

Когато участник в процедурата е обединение, което не е юридическо лице, валиден сертификат или еквивалентен, е относим за онези членове на обединението, които ще изпълняват съответните дейности (строителство) от предмета на поръчката и в съответствие с разпределението на отговорностите в документа за създаване на обединение.

Участниците декларират съответствие с изискванията в Част IV, раздел Г от ЕЕДОП: Стандарти за осигуряване на качеството и стандарти за екологично управление.

В хипотезата на чл. 67, ал. 5 от ЗОП и при сключване на договор за изпълнение на поръчката, минималните изисквания по т. 5.3.4 се доказват с представянето на Копия от валидни сертификати за внедрени „Система за управление на качеството" или еквивалент и „Система за опазване на околната среда" или еквивалент или аналогични европейски или международни стандарти за опазване на околната среда, с посочения от Възложителя обхват или еквивалентен.

***ЗАБЕЛЕЖКА: При участие на обединения, които не са юридически лица, съответствието с критериите за подбор се доказва от обединението участник, а не от всяко от лицата, включени в него, с изключение на съответна регистрация, представяне на сертификат или друго условие, необходимо за изпълнение на конкретната дейност от поръчката, съгласно изискванията на нормативен или административен акт и съобразно разпределението на участието на лицата при изпълнение на дейностите, предвидено в договора за създаване на обединението.***

***В случай, че участникът представи удостоверение за регистрация в официален списък на одобрени стопански субекти или сертификат, издаден от сертифициращият орган, участникът няма да бъде отстранен от процедурата или да му бъде отказано да се сключи договор с него на основание, че не e представил някой от документите, изисквани от Възложителя за доказване на личното състояние, на съответствието с критериите за подбор, на съответствие с техническата спецификация, npu условие, че съответните обстоятелствата се доказват от представеното удостоверение/сертификат.***

***Когато участникът се позовава на капацитета на трети лица, той трябва да може да докаже, че ще разполага с техните ресурси, като представи документи за поетите от третите лица задължения.***

***Участниците посочват в офертата подизпълнителите и дела от поръчката, който ще им възложат, ако възнамеряват да използват такива. В този случай те трябва да представят доказателство за поетите от подизпълнителите задължения.***

***В случай, че участника ползва подизпълнители, същите трябва да отговарят на съответните критерии за подбор съобразно вида и дела от поръчката, който ще изпълняват, и за тях да не са налице основания за отстраняване от процедурата.***

***На основание чл. 67, ал. 5 от ЗОП Възложителят може да изисква от участниците по всяко време да представят всички или част от документите, чрез които се доказва информацията, посочена в ЕЕДОП, когато това е необходимо за законосъобразното провеждане на процедурата.***

***Преди сключването на договор възложителят изисква от участника, определен за изпълнител, да предостави актуални документи, удостоверяващи липсата на основанията за отстраняване от процедурата, както и съответствието с поставените критерии за подбор. Документите се представят и за подизпълнителите и третите лица, ако има такива.***

1. **Използване на капацитета на трети лица**
   1. Участниците могат да се позоват на капацитета на трети лица, независимо от правната връзка между тях, по отношение на критериите, свързани с икономическото и финансовото състояние, техническите способности и професионалната компетентност.
   2. По отношение на критериите, свързани с професионална компетентност, участниците могат да се позоват на капацитета на трети лица само ако лицата, с чиито образование, квалификация или опит се доказва изпълнение на изискванията на възложителя, ще участват в изпълнението на частта от поръчката, за която е необходим този капацитет.
   3. Когато участник се позовава на капацитета на трети лица, той посочва тази информация в Част ІІ, Раздел В от ЕЕДОП. Участникът трябва да може да докаже, че ще разполага с техните ресурси, както и да представи документи за поетите от третите лица задължения.
   4. Третите лица трябва да отговарят на съответните критерии за подбор, за които участникът се позовава на техния капацитет, и за тях да не са налице основанията за отстраняване от процедурата.
   5. Всяко трето лице представя отделен подписан от него ЕЕДОП, в който попълва Част II, раздели А и Б, Част III, както и приложимите полета от Част IV oт ЕЕДОП.
   6. Възложителят изисква от участника да замени посоченото от него трето лице, ако то не отговаря на някое от условията по т. 6.4. по-горе.
   7. Когато участник в процедурата е обединение от физически и/или юридически лица, той може да докаже изпълнението на критериите за подбор с капацитета на трети лица при спазване на условията по т. 6.2 – 6.5 по-горе.
2. **УКАЗАНИЯ ЗА ИЗГОТВЯНЕ И ПОДАВАНЕ НА ОФЕРТИ**
3. **Общи указания**
   1. При изготвяне на офертата си всеки участник трябва да се придържа точно към обявените от възложителя изисквания, указания и условия, при спазване на разпоредбите на ЗОП и ППЗОП.
   2. Всички документи, свързани с участието в процедурата, се изготвят и представят на български език, съобразно образците, представени в настоящата документация, попълнени и подписани по посочения в закона и тази документация начин. Когато участникът е чуждестранно лице или обединение на чуждестранни лица, или обединение с участник чуждестранно лице, документите на чужд език се представят и в превод на български език.
   3. Образците от документацията за участие са задължителни за участниците и не могат да бъдат променяни от тях.
   4. Всички документи трябва да са валидни към датата на тяхното представяне.
   5. Всички копия на документи към офертата се подписват или заверяват „Вярно с оригинала“. Документите, които физически лица попълват и подписват в лично качество, не могат да се подписват от пълномощник.
   6. Всеки участник в процедурата има право да представи само една оферта.
   7. Офертата трябва да е попълнена без поправки по нея. Участникът е отговорен за грешки или пропуски във връзка с изчисленията на предложената от него цена.
   8. Участниците могат да посочват в офертите си информация, която смятат за конфиденциална във връзка с наличието на търговска тайна. В тези случаи те подават декларация в свободен текст. Участниците не могат да се позовават на конфиденциалност по отношение на предложенията от офертите им, които подлежат на оценка.
   9. Предлаганата от участника цена за изпълнението на настоящата поръчка трябва да бъде посочена в български лева. Тя трябва да включва всички необходими разходи за изпълнение на поръчката, включително, но не само очакваната печалба, както и възнаграждения и осигуровки, консумативи, командировъчни и др.
   10. До изтичане на срока за подаване на офертите всеки участник в процедурата може да промени, допълни или да оттегли офертата си, като върху плика ясно се изписва следното: „Допълнение/Промяна на оферта, към вх. № ...”. Промяната или допълнението трябва да отговарят на изискванията и условията за представяне на първоначалната оферта. След крайния срок за подаване на офертите участниците не могат да променят офертите си.
4. **Съдържание на оферта и изисквания**

С подаването на оферти се счита, че участникът се съгласява с всички условия на възложителя, в т.ч. с определения от него срок на валидност на офертите и с проекта на договор. Офертата включва:

* 1. Опис на документите
  2. ЕЕДОП за участника в съответствие с изискванията на ЗОП и условията на възложителя, а когато е приложимо - ЕЕДОП от всеки участник в обединение, което не е юридическо лице, от всеки подизпълнител и от всяко трето лице, чиито ресурси ще бъдат ангажирани в изпълнението на поръчката.

*Единният европейски документ на обществени поръчки (ЕЕДОП) представлява лична декларация, чрез която се декларират обстоятелствата, свързани с личното състояние и с критериите за подбор като се предоставя съответната информация, изисквана от възложителя. В документа се посочват националните бази данни, в които се съдържат декларираните обстоятелства, или компетентните органи, които съгласно законодателството на държавата, в която подателят на документа е установен, са длъжни да предоставят информация.*

*ЕЕДОП се подава от физическите лица, представляващи всеки икономически оператор - участник, подизпълнител, трето лице, член на обединение. Конкретните физически лица, от които се изисква да декларират данни в ЕЕДОП се определят в зависимост от формата на икономическия оператор (вида на дружеството) и са подробно разписани в чл. 40 от ППЗОП.*

*Когато декларираните обстоятелства, свързани с личното състояние (Част ІІІ от ЕЕДОП) се отнасят за повече от едно физическо лице, всички тези лица могат да подпишат един и същ ЕЕДОП. Когато е налице необходимост от защита на личните данни или при различие в обстоятелствата, свързани с личното състояние, се попълва отделен ЕЕДОП за всяко лице или за някои от лицата. Когато се подава повече от един ЕЕДОП, обстоятелствата, свързани с критериите за подбор, могат да се съдържат само в ЕЕДОП, подписан от лице, което може самостоятелно да представлява съответния икономически оператор (участник, подизпълнител, трето лице, член на обединение).*

*ЕЕДОП се представя по стандартен образец, утвърден с Регламент за изпълнение (ЕС) 2016/7 на Комисията от 05.01.2016 г. Считано от 01.04.2018 г. ЕЕДОП се подава задължително само в електронен вид (еЕЕДОП) по един от следните начини:*

*Чрез използване на осигурената от ЕК безплатна услуга чрез информационната система за eЕЕДОП. Системата може да се достъпи чрез Портала за обществени поръчки, секция РОП и е-услуги/ Електронни услуги на Европейската комисия, както и директно на адрес* [*https://ec.europa.eu/tools/espd*](https://ec.europa.eu/tools/espd)*. При подготовката на конкретна процедура възложителят създава образец на еЕЕДОП чрез маркиране на полетата, които съответстват на поставените от него изисквания, свързани с личното състояние на кандидатите/участниците и критериите за подбор. Генерираните файлове (espd-request) се предоставят на заинтересованите лица по електронен път с останалата документация за обществената поръчка.*

*Стопанският субект зарежда в системата получения XML файл, попълва необходимите данни и го изтегля (espd-response), след което ЕЕДОП следва да се подпише с електронен подпис от съответните лица.*

*Системата за еЕЕДОП е онлайн приложение и не може да съхранява данни, предвид което еЕЕДОП в XML или PDF формат винаги трябва да се запазва и да се съхранява локално на компютъра на потребителя.*

*Допълнителна информация, относно попълването и представянето на еЕЕДОП може да бъде намерена на интернет страницата на Агенция по обществените поръчки: http://www.aop.bg/fckedit2/user/File/bg/practika/MU4\_2018.pdf .*

*Един от възможните начини за предоставяне на ЕЕДОП в електронен вид е той да бъде цифрово подписан и приложен на подходящ електронен носител към пакета документи за участие в процедурата (записан на диск-CD/DVD/usb-флаш памет, или еквивалентен подходящ конвенционално четим информационен електронен носител – по преценка на участника). Форматът, в който се предоставя документът не следва да позволява редактиране на неговото съдържание.*

*В случаите, когато ЕЕДОП е попълнен през системата за еЕЕДОП, при предоставянето му, с електронен подпис следва да бъде подписана версията в PDF формат.*

*Друга възможност за предоставяне е чрез осигурен пряк, неограничен достъп по електронен път до изготвения и цифрово подписан еЕЕДОП. В този случай документът следва да е снабден с т.нар. времеви печат или още „заверка/удостоверяване на време“ (time-stamp - за повече техническа информация по въпроса може да се обърнете към лице по поддръжка на компютърните системи и мрежи, или уебсайт на вашето предприятие, или издателя на електронния Ви подпис), който да удостоверява, че еЕЕДОП е подписан и качен на интернет адреса, към който се препраща, преди крайния срок за получаване на офертите. В този случай, към документите за подбор вместо ЕЕДОП се представя декларация, с която се потвърждава актуалността на данните и автентичността на подписите в публикувания ЕЕДОП, и се посочва интернет-адрес (линк), на който е осигурен достъп до документа.*

*Участниците са длъжни да подпишат документа, като съобразят декларациите инкорпорирани в него, както и че при предоставяне на неверни данни носят наказателна отговорност съгласно Наказателния кодекс на Република България.*

*Възложителят може да изисква от участниците по всяко време да представят всички или част от документите, чрез които се доказва информацията, посочена в еЕЕДОП, когато това е необходимо за законосъобразното провеждане на процедурата.*

* 1. Копие от документ за създаване на обединение (*когато е приложимо*)
  2. Документи за доказване на предприети мерки за надеждност (*когато е приложимо*)
  3. Техническо предложение за изпълнение на поръчката, съдържащо:

а) Предложение за изпълнение на поръчката (*по образец*), включващо следните компоненти:

* Срок за изготвяне на работен проект;
* Срок за изпълнение на строителство, вкл. доставка, монтаж и пуск на технологично оборудване и обучение на персонала
* Предлагани гаранционни срокове за видовете строителни и монтажни работи и съоръжения
* Програма за изпълнение на поръчката.

|  |
| --- |
| В **Програмата за изпълнение на поръчката** участникът трябва да представи:   * Програма за изпълнение на дейностите по проектиране и авторски надзор в обхвата на поръчката; * Програма за изпълнение на строително-монтажните работи и доставка на технологично оборудване в обхвата на поръчката.   **Програмата за изпълнение на дейностите по проектиране и авторски надзор** включва:   1. Описание на отделните етапи и видовете дейности по изпълнение на проектиране и авторски надзор и тяхната последователност на изпълнение.   *В рамките на тази част от Програмата за изпълнение на дейностите по проектиране и авторски надзор, участникът следва да представи отделните етапи и последователността на извършване на дейностите по проектиране и авторски надзор, в съответствие с приложимата нормативна уредба, техническата документация и предложения линеен график за изпълнение на дейностите по проектиране и авторски надзор.*   1. Описание на организацията и подхода на изпълнение на дейностите по проектиране и авторски надзор   *В рамките на тази част от Програмата за изпълнение на дейностите по проектиране и авторски надзор, участникът следва да представи описание на обезпечаването на всички дейности по проектиране и авторски надзор с необходимите ресурси – човешки и технически. Участникът следва да представи конкретни задължения и отговорности на персонала за изпълнение на дейностите по проектиране и авторски надзор.*  *Участникът следва да опише последователността, взаимната обвързаност и сроковете за изпълнение на дейностите и задачите, които се предвижда да бъдат извършени.*   1. Описание на контрола върху качеството на изпълнение на дейностите по проектиране и авторски надзор   *В рамките на тази част от Програмата за изпълнение на дейностите по проектиране и авторски надзор, участникът следва да направи описание на предвидените методи, процедури и средства за осъществяване на контрол върху качеството на изпълнение на дейностите по проектиране и авторски надзор, в съответствие с предмета и обхвата на услугите, поставените цели и изискванията на възложителя.*   1. Линеен календарен план график за изпълнение на дейностите по проектиране и авторски надзор   *Участникът следва да представи Линеен календарен план график, вкл. Диаграма на работната ръка за изпълнение на дейностите по проектиране и авторски надзор. В графика следва да е налице съответстващо разпределение на времето между различните задачи/процеси, съставящи отделните дейности, като е посочена и необходимата работна сила за изпълнението на всеки процес/задача. Срокът за изпълнение на дейностите, заложен в линейния график, следва да съответства на предложения срок в образеца на техническото предложение от Документацията за участие за възлагане на обществена поръчка. Между представените линеен график, диаграма на работната ръка и останалите части от Програмата за изпълнение на дейностите по проектиране и авторски надзор следва да е налице пълно съответствие, както и по отношение на информацията съдържаща се в отделните части на самия линеен график.*  **Програмата за изпълнение на строително-монтажните работи и дейностите по доставка на технологично оборудване** включва:   1. Описание на отделните етапи и видовете СМР и дейностите по доставка на технологично оборудване и тяхната последователност на изпълнение.   *В рамките на тази част от Програмата за изпълнение на строително-монтажните работи и дейностите по доставка на технологично оборудване участникът следва да представи отделните етапи и последователността на извършване на строително-монтажни работи /СМР/ и дейностите по доставка на технологично оборудване, отчитайки времето за подготвителните дейности, дейностите по изпълнението на СМР, дейностите по доставка на оборудване, тествания, завършване и предаване на обекта, в съответствие с приложимата нормативна уредба, техническата документация и предложения линеен график за изпълнение.*   1. Описание на организацията и подхода на изпълнение.   *В рамките на тази част от Програмата за изпълнение на строително-монтажните работи и дейностите по доставка на технологично оборудване, участникът следва да направи предложение за организацията при реализирането на строително-монтажните дейности и дейностите по доставка на технологично оборудване – състав, квалификация, техническа обезпеченост и координация на работната ръка, които да съответстват на приложения Линеен график и диаграмата на работната ръка. Следва да се посочат ръководният екип за изпълнение на строително-монтажните дейности и дейностите по доставка на технологично оборудване, както и конкретните задължения, които ръководният състав ще изпълнява, съобразно вменените му функции.*  *С цел изясняване на предлаганата организация, следва да се представи описание на планираната последователност на изпълнението, в което да се включат всички дейности и предвидените за тях ресурси и време, съгласно линейния график на участника.*   1. Описание на контрола върху изпълнението на СМР и дейностите по доставка на технологично оборудване, отчитането на резултатите и проследяване на спазване на изискванията за качество.   *В рамките на тази част от Програмата за изпълнение на строително-монтажните работи и дейностите по доставка на технологично оборудване, участникът следва да предложи система от мерки за осигуряване на качеството по време на изпълнение на СМР и дейностите по доставка на технологично оборудване, както и система на контрол за качество, който ще се упражнява по време на изпълнението на СМР и дейностите по доставка на технологично оборудване.*   1. Посочване на материалите, които участникът предвижда да влага при изпълнение на поръчката и начина на организация на доставките.   *В рамките на тази част от Програмата за изпълнение на строително-монтажните работи и дейностите по доставка на технологично оборудване, участникът следва да посочи материалите, които предвижда да влага при изпълнение на СМР, подход за доставка на материалите, начин на складиране, начин на влагане и изпитвания. Участникът следва да посочи начините за осигуряване на входящ контрол при получаване на материали, оборудване и други стоки на обекта.*   1. Посочване на мерки за опазване на околната среда и гаранции за изпълнението им по време на изпълнение на предмета на поръчката.   *В рамките на тази част от Програмата за изпълнение на строително-монтажните работи и дейностите по доставка на технологично оборудване, участникът трябва да представи план за управление на околната среда, включващ мерки за опазване на околната среда, които отчитат въздействията, свързани със строителството на инсталацията за компостиране, и спазването на съответните изисквания за предотвратяване на негативния ефект от неговото изпълнение.*  *При описание на мерките, следва да се обърне внимание на следните елементи:*  *- съблюдаване на ограниченията, съдържащи се в приложимото законодателство по отношение на опазване на околната среда и човешкото здраве;*  *- осигуряване на подходящо събиране, складиране, обезвреждане, транспортиране, оползотворяване на генерираните от дейността строителни отпадъци, зелени отпадъци и излишни земни маси;*  *- опазване и възстановяване на нарушени зелени терени;*  *- почистване на строителната площадка и оросяване срещу запрашаване;*  *- подходящо обезопасяване и сигнализиране на строителната площадка;*  *- предоставяне на навременна, пълна и точна информация по отношение на причиняваните неудобства и затруднения.*   1. Описание на начините на комуникация с Възложителя и с останалите участници в строителния процес, както и организационни мерки и действия, които ще бъдат предприети от Изпълнителя при възникване на ситуации по прекъсване изпълнението на обществената поръчка от страна на Възложителя.   *В рамките на тази част от Програмата за изпълнение на строително-монтажните работи и дейностите по доставка на технологично оборудване, участникът трябва да представи план за осъществяване на комуникация с Възложителя и с останалите участници в строителния процес, както и организационни мерки и действия, които ще бъдат предприети от Изпълнителя при възникване на ситуации по прекъсване изпълнението на обществената поръчка от страна на Възложителя.*   1. Линеен календарен план график за изпълнение на СМР   *Участникът следва да представи Линеен календарен план график за изпълнение на СМР и дейностите по доставка на технологично оборудване. В приложения линеен график следва да са отразени етапите на изпълнение и разпределение на работната сила /механизация и работна ръка/, съответстващи на технологичната последователност на изпълнение на дейностите, срока за изпълнение на дейностите, съответстващ на предложения срок в образеца на техническото предложение от Документацията за участие за възлагане на обществената поръчка.*  *Линейният график е необходимо да отразява технологичната последователност на предвидените дейности /строителни и нестроителни/, като прецизира съответните дейности и да предвижда необходимото технологично време за качественото изпълнение на съответните видове СМР и дейностите по доставка на технологично оборудване, отчитайки времето за тяхното изпълнение, технологичните етапи при реализирането им, включително доставка на материали и оборудване, подготвителни дейности и дейности по завършване на обекта и предаване на Възложителя.*  *Участник, чиито линеен график показва технологична несъвместимост на отделните строителни операции или несъответствие със строителната програма, се отстранява.*  *Линейният график следва да съдържа информация за отделните дейности, продължителност, предвидената работна ръка, нейната квалификация и предвиденото оборудване и механизация, времетраене, начален и краен ден за всяка дейност.*  *Към линейният график да бъде приложена диаграма на работната ръка.*  *Между представените линеен график, диаграма на работната ръка и останалите части от техническото предложение следва да е налице пълно съответствие, както и по отношение на информацията, съдържаща се в отделните части на самия линеен график.* |

***ВАЖНО! В случай, че участник представи Програма за изпълнение на поръчката, която не включва посочените по-горе елементи и/или линеен календарен план график за изпълнение на дейностите по проектиране и авторски надзор и/или линеен календарен план график за изпълнение СМР, които не съответстват на посочените по-горе изисквания, същият се отстранява от участие и офертата му не се допуска до по-нататъшно участие в процедурата.***

***Отстраняват се оферти, които съдържат противоречия и/или несъответствия с Документацията за участие, Техническата спецификация и проектната документация.***

***Участник, чийто линеен календарен план график за изпълнение на дейностите по проектиране и авторски надзор показва технологична несъвместимост на отделните дейности по осъществяване на проектиране и авторски надзор или несъответствие с Програма за изпълнение на дейностите по проектиране и авторски надзор, се отстранява.***

***Участник, чийто линеен календарен план график за изпълнение на СМР и дейностите по доставка на технологично оборудване показва технологична несъвместимост на отделните строителни операции или несъответствие с Програмата за изпълнение на строително-монтажните работи и дейностите по доставка на технологично оборудване, се отстранява.***

б) Декларация, че при изготвяне на офертата са спазени задълженията, свързани с данъци и осигуровки, закрила на заетостта и условията на труд *(по образец)*

* 1. Ценово предложение (*по образец*)

Ценовото предложение се поставя в отделен запечатан непрозрачен плик с надпис „Предлагани ценови параметри“. Предлаганите ценови параметри от участник в обществената поръчка се посочват в цели числа без стотинки. При разминаване в изписаното с цифри и с думи за вярно ще се приеме изписаното с думи. Извън плика „Предлагани ценови параметри“ не трябва да има под никаква форма каквато и да било информация относно цената за изпълнение на поръчката. Участник, който по какъвто и да е начин е включил някъде в офертата си извън плика „Предлагани ценови параметри” елементи, свързани с предлаганата цена (или части от нея), ще бъде отстранен от участие в процедурата.

1. **Подаване и приемане на оферти**
   1. Документите, свързани с участието в процедурата, се представят от участника в запечатана непрозрачна опаковка, върху която се посочва:

* Наименование на поръчката, за която се подават документите
* Наименование на участника, вкл. наименования на участниците в обединението, когато е приложимо
* Адрес за кореспонденция, телефон и по възможност факс и електронен адрес

Опаковката включва посочените документи, както и отделен запечатан плик „Предлагани ценови параметри“, който съдържа предлаганото ценово предложение.

* 1. Документите, свързани с участието в процедурата, се подават от участника или от упълномощен от него представител лично или чрез пощенска или друга куриерска услуга с препоръчана пратка с обратна разписка, на адрес: община Чипровци, 2460 гр. Чипровци, бул. ,,Петър Парчевич" 45, деловодство.
  2. Ако участникът изпраща офертата чрез препоръчана поща или куриерска служба, разходите са за негова сметка. В този случай той следва да изпрати офертата така, че да обезпечи нейното пристигане на посочения от възложителя адрес преди изтичане на срока за подаване на офертите. Рискът от забава или загубване на офертата е за участника.
  3. Възложителят не приема за участие в процедурата и връща незабавно на участниците оферти, които са представени след изтичане на крайния срок за получаване или са в незапечатана опаковка или в опаковка с нарушена цялост. Тези обстоятелства се отбелязват във входящия регистър.
  4. Ако към момента на изтичане на крайния срок за получаване на оферти пред мястото, определено за тяхното подаване, все още има чакащи лица, те се включват в списък, който се подписва от представител на възложителя и от присъстващите лица. Офертите на лицата от списъка се завеждат във входящия регистър на възложителя. Възложителят не приема за участие в процедурата и връща незабавно на участниците оферти от лица, които не са включени в списъка.
  5. За получените оферти при възложителя се води регистър, в който се отбелязват подател на офертата; номер, дата и час на получаване; причините за връщане на офертата, когато е приложимо.
  6. При получаване на офертата върху опаковката се отбелязват поредният номер, датата и часът на получаването, за което на приносителя се издава документ.

1. **РАЗГЛЕЖДАНЕ, ОЦЕНКА И КЛАСИРАНЕ НА ОФЕРТИТЕ**
2. **Отваряне на офертите**
   1. След изтичането на срока за получаване на оферти възложителят назначава с писмена заповед комисия за извършване на подбор на участниците и за разглеждане и оценка на офертите.
   2. Отварянето на офертите ще се извърши в първия работен ден, следващ крайния срок за получаване на офертите, съгласно указаните в Обявлението дата и час в сградата на община Чипровци на адрес: гр. Чипровци, бул. ,,Петър Парчевич" 45.
   3. Отварянето на офертите е публично и на него могат да присъстват участниците в процедурата или техни упълномощени представители, както и представители на средствата за масово осведомяване.
   4. Представител на участник се допуска след удостоверяване на неговата самоличност, а когато е приложимо и представяне на съответното пълномощно.
   5. Присъстващите лица по т. 1.3. се подписват в изготвен от комисията списък, който се прилага към протокола на комисията.
3. **Действия на комисията при отваряне на офертите**
   1. Комисията отваря по реда на тяхното постъпване запечатаните непрозрачни опаковки и оповестява тяхното съдържание, като проверява за наличието на отделен запечатан плик с надпис „Предлагани ценови параметри“.
   2. Най-малко трима от членовете на комисията подписват техническото предложение и плика с надпис „Предлагани ценови параметри“.
   3. Комисията предлага по един от присъстващите представители на другите участници да подпише техническото предложение и плика с надпис „Предлагани ценови параметри“. С това публичната част от заседанието на комисията приключва и комисията продължава своята работа в закрито заседание.
4. **Разглеждане на документи**
   1. Комисията разглежда документите за съответствие с изискванията към личното състояние и критериите за подбор и съставя протокол.
   2. Когато установи липса, непълнота или несъответствие на информацията, включително нередовност или фактическа грешка, или несъответствие с изискванията към личното състояние или критериите за подбор, комисията ги посочва в протокола по т. 3.1. Протоколът се изпраща на всички участници в деня на публикуването му в профила на купувача.
   3. В срок до 5 (пет) работни дни от получаването на протокола участниците, по отношение на които е констатирано несъответствие или липса на информация, могат да представят на комисията нов ЕЕДОП и/или други документи, които съдържат променена и/или допълнена информация. Допълнително предоставената информация може да обхваща и факти и обстоятелства, които са настъпили след крайния срок за получаване на оферти.
   4. Възможността по т. 3.3. се прилага и за подизпълнителите и третите лица, посочени от участника. Участникът може да замени подизпълнител или трето лице, когато е установено, че подизпълнителят или третото лице не отговарят на условията на възложителя, при условие че това не води до промяна на техническото предложение.
   5. Когато промените по т. 3.3. се отнасят до обстоятелства, различни от посочените по чл. 54, ал. 1, т. 1, 2 и 7 от ЗОП, новият ЕЕДОП може да бъде подписан от едно от лицата, които могат самостоятелно да представляват участника.
   6. След изтичането на срока по т. 3.3. комисията пристъпва към разглеждане на допълнително представените документи относно съответствието на участниците с изискванията към личното състояние и критериите за подбор.
   7. На всеки етап от процедурата комисията може при необходимост да иска разяснения за данни, заявени от участниците, и/или да проверява заявените данни, включително чрез изискване на информация от други органи и лица.
   8. Комисията не разглежда офертите на участник, за който е установено, че не отговаря на изискванията за лично състояние и на критериите за подбор.
   9. Комисията разглежда техническите предложения на допуснатите участници, проверява съответствието на предложенията с предварително обявените условия и оценява техническите предложения съобразно съответните показатели в методиката за оценка.
5. **Отваряне на ценовите предложения**
   1. Датата, часът и мястото на отваряне на ценовите предложения се обявява чрез съобщение на профила на купувача не по-късно от 2 (два) работни дни преди датата на отваряне.
   2. На отварянето могат да присъстват лицата по т. 1.3. от този раздел. Комисията обявява резултатите от оценяването на офертите по другите показатели, отваря ценовите предложения и ги оповестява.
   3. Комисията не отваря ценовото предложение на участник, чието Предложение за изпълнение на поръчката не отговаря на изискванията на възложителя.
6. **Оценка на офертите и класиране на участниците**
   1. Комисията прилага методиката за оценка към офертите, които са допуснати до класиране и определя техните комплексни оценки.
   2. Комисията класира участниците въз основа на получените комплексни оценки, в съответствие с Методиката за оценка, посочена в настоящата документация.
7. **Докладване**
   1. Действията на комисията се протоколират, а за резултатите от дейността й се изготвя доклад с реквизитите по чл. 60, ал. 1 от ППЗОП, към който се прилагат всички документи, изготвени в хода на работа на комисията.
   2. Решенията на комисията се вземат с мнозинство от членовете й. Когато член на комисията е против взетото решение, той подписва протокола с особено мнение и писмено излага мотивите си.
   3. Докладът на комисията се подписва от всички членове и се предава на възложителя заедно с цялата документация за утвърждаване.
8. **ПРИКЛЮЧВАНЕ НА ПРОЦЕДУРАТА**
9. В срок до 10 (десет) дни от утвърждаване на доклада по чл. 103, ал. 3 от ЗОП, възложителят издава мотивирано решение за определяне на изпълнител или за прекратяване на процедурата на някое от основанията по чл. 110 от ЗОП.
10. Възложителят в 3**-**дневен срок от датата на издаване на решението за определяне на изпълнител го изпраща на участниците в процедурата, като в същия ден го публикува в профила на купувача. В решението се посочва връзка към електронната преписка в профила на купувача, където са публикувани протоколите и окончателните доклади на комисията.
11. **ГАРАНЦИИ. СКЛЮЧВАНЕ НА ДОГОВОР ЗА ОБЩЕСТВЕНА ПОРЪЧКА**
12. **Гаранции** 
    1. Възложителят изисква от определения изпълнител да предостави гаранция за обезпечаване на авансовото плащане и гаранция, която да обезпечава изпълнението на договора.
    2. Гаранцията за обезпечаване на авансовото плащане е в пълния размер на авансово предоставените средства.
    3. По отношение на гаранцията за изпълнение важат разпоредбите на чл. 111 от ЗОП. Гаранцията за изпълнение на договора е в размер на 3 (три) на сто от стойността му без ДДС.
    4. Гаранциите се представят от изпълнителя преди сключване на договора под формата на:

* парична сума, внесена по сметката на възложителя, или
* безусловна и неотменяема банкова гаранция в оригинал, издадена в полза на възложителя, или
* застраховка, която обезпечава изпълнението чрез покритие на отговорността на изпълнителя.
  1. Участникът, определен за изпълнител, избира сам формата на изискваните гаранции.
  2. В случай че гаранцията е под формата на парична сума, изпълнителят представя доказателство - платежно нареждане, че сумата е внесена по сметка на възложителя.
  3. Гаранцията под формата на банкова гаранция трябва да съдържа изявление на банката издател, че ще плати в срок до 3 (три) работни дни на община Чипровци всяка сума до размера на гаранцията, която сума е посочена от възложителя с писмено искане, в което е заявено, че изпълнителят не е изпълнил свое задължение по договора за възлагане на обществената поръчка. Срокът на валидност на банковата гаранция трябва да бъде най-малко 60 (шестдесет) дни след изтичане срока на договора.
  4. В случай че гаранцията бъде представена под формата на застраховка, тя следва да съдържа всички условия в полза на възложителя, предвидени в настоящия раздел относно банковата гаранция. Срокът на валидност на застраховката трябва да бъде най-малко 60 (шестдесет) дни след изтичане срока на договора.
  5. Гаранцията под формата на парична сума или банкова гаранция може да се предостави от името на изпълнителя за сметка на трето лице - гарант.
  6. Когато избраният изпълнител е обединение, което не е юридическо лице, всеки от съдружниците в него може да е наредител по банковата гаранция, съответно вносител на сумата по гаранцията или титуляр на застраховката.
  7. След приключване срока на договора и преди освобождаване на гаранцията за изпълнение на договора, изпълнителят е длъжен да представи на възложителя гаранция обезпечаваща гаранционното поддържане на договора (гаранционните срокове), в размер на 20% от стойността на гаранцията за изпълнение. Изпълнителят може да трансформира гаранцията за изпълнение на договора като гаранция обезпечаваща гаранционното поддържане по договора или да предостави същата под формата на паричен депозит, банкова гаранция или застраховка.
  8. Условията и сроковете за задържане и освобождаване на гаранцията за изпълнение са посочени в Проекта на договор.

1. **Сключване на договор** 
   1. Договорът за обществена поръчка се сключва в срока по чл. 112, ал. 6 от ЗОП. За уговаряне на датата за сключване на договора възложителят отправя покана до участника, определен за изпълнител.
   2. Договорът се подписва съобразно проекта на договор, допълнен с всички предложения от офертата на участника, въз основа на които последният е определен за изпълнител на поръчката.
   3. Преди сключването на договора, определеният за изпълнител участник е длъжен:
      1. да изпълни задължението си по чл. 58 от ЗОП;
      2. да представи предвидената гаранция за изпълнение на договора в избраната от него форма;
      3. да извърши съответна регистрация, представи документ или изпълни друго изискване, което е необходимо за изпълнение на поръчката съгласно изискванията на нормативен или административен акт, ако е приложимо.
   4. Възложителят не сключва договор, когато участникът, класиран на първо място:

* откаже да сключи договор, включително чрез неявяването на уговорената дата за сключване на договора, освен ако неявяването е по обективни причини, за което възложителят е уведомен своевременно;
* не изпълни някое от условията по т. 2.3. или
* не докаже, че не са налице основания за отстраняване от процедурата.
  1. В случаите по т. 2.4 възложителят прекратява процедурата или изменя влязлото в сила решение в частта за определяне на изпълнител, като при втората хипотеза с мотивирано решение определя втория класиран участник за изпълнител.

1. **УСЛОВИЯ, ПРИЛОЖИМИ ПРИ ПОДИЗПЪЛНИТЕЛИ**

След сключване на договора и най-късно преди започване на изпълнението му, изпълнителят уведомява възложителя за името, данните за контакт и представителите на подизпълнителите, посочени в офертата. Изпълнителят уведомява възложителя за всякакви промени в предоставената информация в хода на изпълнението на поръчката.

Замяна или включване на подизпълнител по време на изпълнение на договор за обществена поръчка се допуска при необходимост, ако са изпълнени едновременно следните условия:

1. за новия подизпълнител не са налице основанията за отстраняване в процедурата;

2. новият подизпълнител отговаря на критериите за подбор по отношение на дела и вида на дейностите, които ще изпълнява.

При замяна или включване на подизпълнител изпълнителят представя на възложителя копие на договора с новия подизпълнител заедно с всички документи, които доказват изпълнението на двете условия, в срок до три дни от неговото сключване.

Подизпълнителите нямат право да превъзлагат една или повече от дейностите, които са включени в предмета на договора за подизпълнение.

1. **ДОПЪЛНИТЕЛНИ УКАЗАНИЯ**
2. **Разяснения по условията на процедурата**
   1. Лицата могат да поискат писмено от възложителя разяснения по решението, обявлението, документацията за обществената поръчка до 10 (десет) дни преди изтичане на срока за получаване на офертите.
   2. Възложителят предоставя разясненията в 4-дневен срок от получаване на искането, но не по-късно от 6 (шест) дни преди срока за получаване на оферти. Разясненията се предоставят чрез публикуване в профила на купувача В разясненията не се посочва лицето, направило запитването.
3. **Обмен на информация**

**2.1.** До приключване на процедурата за възлагане на обществената поръчка не се позволява размяна на информация по въпроси, свързани с провеждането й, освен по реда, определен в ЗОП, ППЗОП и в тази документация, между заинтересовано лице, участник или техни представители и:

**а)** органите и служителите на възложителя, свързани с провеждането на процедурата;

**б)** органите, длъжностните лица, консултантите и експертите, участвали в изработването и приемането на документацията за участие, ако е приложимо.

**2.2.** При промяна в посочения адрес, телефон, имейл и факс за кореспонденция, участниците са длъжни в срок до 24 (двадесет и четири) часа надлежно да уведомят възложителя за промяната.

**2.3**. Неправилно посочен адрес, телефон, електронен адрес или факс за кореспонденция или неуведомяване за тяхната промяна освобождава възложителя от отговорност за неточно изпращане на уведомленията или информацията.

1. **Изчисляване на срокове**

При изчисляване на сроковете във връзка с настоящата процедура се прилага разпоредбата на чл. 28 от ППЗОП.

**ЧАСТ Д. ПРОЕКТ НА ДОГОВОР**

**ПРОЕКТ НА ДОГОВОР**

№ ... /... 2019 г.

Днес, … г. в гр. Чипровци между:

**1. ОБЩИНА ЧИПРОВЦИ**, с адрес: гр. Чипровци 3460, бул. „Петър Парчевич“ №45, ЕИК: 000320961, представлявана от Пламен Петков, кмет на общината, и …, главен счетоводител на общината, наричана, за краткост, **ВЪЗЛОЖИТЕЛ**, от една страна,

и

**2. ….....................................**, със седалище и адрес на управление …...................., с ЕИК ….............................., представляван от …......................., в качеството на …, наричано, за краткост, **ИЗПЪЛНИТЕЛ**, от друга страна,

(ВЪЗЛОЖИТЕЛЯТ и ИЗПЪЛНИТЕЛЯТ наричани заедно **Страните**, а всеки от тях поотделно – **Страна**)

на основание чл. 112, във връзка с чл. 109 от Закона за обществени поръчки (ЗОП) и съгласно Решение № …/… г. на Пламен Петков, кмет на община Чипровци, за определяне на ИЗПЪЛНИТЕЛ на обществена поръчка с предмет: **„Проектиране, авторски надзор, строителство и доставка на оборудване на инсталация за компостиране на зелени/биоразградими отпадъци по проект „Проектиране и изграждане на компостираща инсталация за разделно събрани зелени и/или биоразградими отпадъци за община Чипровци и община Георги Дамяново“**, съфинансиран по ОП „Околна среда 2014-2020 г.“, се сключи този договор (**Договорът/Договора**).

**I. ПРЕДМЕТ НА ДОГОВОРА**

**Чл. 1.** ВЪЗЛОЖИТЕЛЯТ възлага, а ИЗПЪЛНИТЕЛЯТ приема да изпълни обществена поръчка с предмет: **„Проектиране, авторски надзор, строителство и доставка на оборудване на инсталация за компостиране на зелени/биоразградими отпадъци по проект „Проектиране и изграждане на компостираща инсталация за разделно събрани зелени и/или биоразградими отпадъци за община Чипровци и община Георги Дамяново“,** като изпълни следните основни дейности:

1. Изготвяне на инвестиционен проект във фаза „работен проект“ за инсталация за компостиране, довеждаща и площадкова инфраструктура и технологично и мобилно оборудване;

2. Извършване на строителство на инсталацията в съответствие с одобрения инвестиционен проект, вкл. доставка на технологично оборудване и обучение на персонала, който ще обслужва инсталацията;

3. Упражняване на авторски надзор по време на изпълнението на строително-монтажните дейности.

**Чл. 2**. ИЗПЪЛНИТЕЛЯТ се задължава да извърши дейностите, предмет на Договора, в съответствие с Техническата спецификация, Предложението за изпълнение на поръчката на ИЗПЪЛНИТЕЛЯ и Ценовото предложение на ИЗПЪЛНИТЕЛЯ и чрез лицата, посочени в Списък на членовете на ръководния състав и техническите лица, които ще отговарят за изпълнението на поръчката, представляващиПриложения №№ 1, 2, 3 и 4 – неразделна част от този Договор.

**Чл. 3**. След сключване на Договора и най-късно преди започване на неговото изпълнение, ИЗПЪЛНИТЕЛЯТ уведомява ВЪЗЛОЖИТЕЛЯ за името, данните за контакт и представителите на подизпълнителите, посочени в офертата на ИЗПЪЛНИТЕЛЯ. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на поръчката.

**ІI. СРОК ЗА ИЗПЪЛНЕНИЕ. ДЕЙСТВИЕ НА ДОГОВОРА**

**Чл. 4.** (1)Срокът за изпълнение на всички дейности, предвидени в рамките на Договора е … (*словом*) календарни дни *(попълва се съгласно одобрената оферта на ИЗПЪЛНИТЕЛЯ).* Срокът за изпълнение на дейностите започва да тече от датата на получаване на писмено известие за стартиране на изпълнението и представяне на всички необходими документи за целите на проектирането и приключва със съставянето на Констативен акт за установяване годността за приемане на строежа (Приложение № 15 към чл.7, ал.3, т.15 от Наредба № 3 от 31.07.2003 г. за съставяне на актове и протоколи по време на строителството).

(2) Срокът за изготвяне на работен проект е … (*словом*) календарни дни *(попълва се съгласно одобрената оферта на ИЗПЪЛНИТЕЛЯ)*. Срокът за изготвяне на работен проект започва да тече от датата на получаване на писмено известие за стартиране на изпълнението и представяне на всички необходими документи за целите на проектирането и приключва с подписване на приемо-предавателен протокол за окончателното приемане на изготвения работен проект. Дейностите по съгласуване и одобрение на работния проект не се включват в горепосочения срок. В рамките на посочения срок се включва и срокът за отстраняване на констатирани несъответствия от общината или други компетентни органи/лица и експлоатационни дружества. В срока не се включват периоди за съгласуване на работния проект от ВЪЗЛОЖИТЕЛЯ.

(3) Съгласуването на работния проект със съответните компетентни органи и институции съгласно ЗУТ е задължение на ВЪЗЛОЖИТЕЛЯ. В случай, че ВЪЗЛОЖИТЕЛЯТ и/или съответен компетентен орган/институция е направил забележка/коментар относно констатирани неточности и/или непълноти и/или несъответствия по изготвения проект, изпълнителят се задължава да отстрани за своя сметка в срок до седем календарни дни всички забележки/коментари относно констатираното несъответствие и да го предаде на ВЪЗЛОЖИТЕЛЯ.

(4) Срокът за изпълнение на СМР и доставка на технологично оборудване е не повече от ………………………… (*словом)* календарни дни *(попълва се съгласно одобрената оферта на ИЗПЪЛНИТЕЛЯ)*. Срокът за изпълнение на СМР и доставка на технологично оборудване започва да тече от датата на съставяне на Протокол за откриване на строителна площадка и определяне на строителна линия и ниво за на строежа (Приложение № 2/2а към чл.7, ал.3, т.2 от Наредба No3 от 31.07.2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение № 15 към чл.7, ал.3, т.15 от Наредба № 3 от 31.07.2003 гд. за съставяне на актове и протоколи по време на строителството).

(5)Срокът за изпълнение на авторски надзор започва да тече от датата на подписване на Протокол за откриване на строителна площадка и определяне на строителна линия и ниво на строежа (Приложение № 2/2а към чл.7, ал.3, т.2 от Наредба No3 от 31.07.2003 г. за съставяне на актове и протоколи по време на строителството) и приключва със съставянето на Констативен акт за установяване годността за приемане на строежа (Приложение № 15 към чл.7, ал.3, т.15 от Наредба № 3 от 31.07.2003 г. за съставяне на актове и протоколи по време на строителството).

(6) Срокът за изпълнение на дейностите в рамките на договора може да бъде удължен с времето, през което изпълнението е било невъзможно поради непредвидени обстоятелства, съгласно определението, дадено в т.27 от §2 на Допълнителните разпоредби към ЗОП, за наличието на които другата страна е била надлежно уведомена и е приела съществуването им, на база на представените документи/доказателства. Конкретната причина, времето, с което се удължава срокът на изпълнение на поръчката, се определят в констативен протокол, съставен и подписан от Страните.

(7) Срокът по ал. 4 спира да тече за времето, за което по законоустановения ред е съставен акт за установяване състоянието на строежа при спиране на строителството по Наредба №3/31.07.2013 г. за съставяне на актове и протоколи по време на строителството. След съставяне на акт за установяване състоянието на строежа при продължаване на строителството, срокът за изпълнение на СМР продължава да тече.

(8) Действието на договора за обществена поръчка се прекратява след извършване на всички предвидени в рамките на договора дейности, издаване на Разрешение за ползване на обекта в съответствие с Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и извършването на окончателно плащане към ИЗПЪЛНИТЕЛЯ.

(8) Отговорността на ИЗПЪЛНИТЕЛЯ при изпълнение на настоящия договор за обществена поръчка приключва с изтичането на последния гаранционен срок, съгласно чл. 23 от настоящия договор.

**III. ЦЕНА, РЕД И СРОКОВЕ ЗА ПЛАЩАНЕ**

**Чл. 5.** (1) ВЪЗЛОЖИТЕЛЯТ се задължава да плати на ИЗПЪЛНИТЕЛЯ обща цена в размер на … (…) лева, без ДДС, и … (…) лева, с ДДС, наричана по-нататък „**Цената**“, съгласно Ценовото предложение на ИЗПЪЛНИТЕЛЯ, съставляващо Приложение №3, разпределена както следва:

1. Изготвяне на работен проект – …………………….. (……………………) лв. без ДДС и ……………….. (………………..) лв. с ДДС
2. Подготовка и СМР на основна и съпътстваща техническа инфраструктура – …………………….. (……………………) лв. без ДДС и ……………….. (………………..) лв. с ДДС
3. Непредвидени разходи за СМР – …………………….. (……………………) лв. без ДДС и ……………….. (………………..) лв. с ДДС
4. Доставка, монтаж и пуск на технологично оборудване - …………………….. (……………………) лв. без ДДС и ……………….. (………………..) лв. с ДДС
5. Авторски надзор – …………………….. (……………………) лв. без ДДС и ……………….. (………………..) лв. с ДДС.

(2) В Цената по ал. 1 са включени всички разходи на ИЗПЪЛНИТЕЛЯ за изпълнение на поръчката, като ВЪЗЛОЖИТЕЛЯТ не дължи заплащането на каквито и да е други разноски, направени от ИЗПЪЛНИТЕЛЯ.

(3) Цената, посочена в ал. 1, е крайна за времето на изпълнение на Договора и не подлежи на промяна, освен в случаите, предвидени в ЗОП.

**Чл.6.** (1) ВЪЗЛОЖИТЕЛЯТ заплаща на ИЗПЪЛНИТЕЛЯ стойността на действително извършените строително-монтажни работи, по единичните цени съгласно работния проект и съпътстващата го сметна документация и подробни КСС.

(2) Количества на видове СМР се доказват с протокол за установяване на действително извършени натурални видове строителни и монтажни работи. За завършени и подлежащи на разплащане ще се считат само тези видове работи, които са приети от строителния надзор и са отразени в съответния протокол.

(3) Непредвидените разходи за СМР, включени в ценовата оферта на изпълнителя, при изпълнение на поръчката, ще се заплашат след доказване по време на изпълнение с тристранен протокол между представители на ИЗПЪЛНИТЕЛЯ (включително подизпълнителите), ВЪЗЛОЖИТЕЛЯ и Строителния надзор, с приложена към него обосновка и документи за необходимостта от извършване на непредвидените работи. Непредвидени разходи за строителни и монтажни работи са разходите, свързани с увеличаване на заложени количества строителни и монтажни работи и/или добавяне на нови количества или видове строителни и монтажни работи, които към момента на разработване и одобряване на работен инвестиционен проект обективно не са могли да бъдат предвидени, но при изпълнение на дейностите са обективно необходими за въвеждане на обекта в експлоатация. Допустимите непредвидени разходи следва да отговарят на условията за допустимост на разходите по ОПОС 2014-2020 г.

(4) Извършването на вътрешни компенсирани промени във видовете и количествата на строителните и монтажните работи от количествено-стойностната сметка, предложени от ИЗПЪЛНИТЕЛЯ, се съгласува с ВЪЗЛОЖИТЕЛЯ преди да започне изпълнението им. Единичните цени се вземат от предложението на ИЗПЪЛНИТЕЛЯ, а количествата им се доказват с количествена сметка с подписан протокол от изпълнителя, консултанта, упражняващ строителен надзор и проектанта, придружен със заменителна таблица. Протоколът се представя на ВЪЗЛОЖИТЕЛЯ за одобрение.

(5) За новите строително-монтажни работи, за които няма посочени единични цени в количествено стойностните сметки, ИЗПЪЛНИТЕЛЯТ представя нови единични цени по видове строително-монтажни работи, с анализ за всяка от тях, формирани на база показателите за ценообразуване, включени в Ценовото предложение на ИЗПЪЛНИТЕЛЯ, неразделна част от този Договор.

**Чл. 7.** (1) ВЪЗЛОЖИТЕЛЯТ плаща на ИЗПЪЛНИТЕЛЯ Цената по този Договор както следва:

1. Плащане в размер на 10% (десет процента) от Цената на Договора, без стойността на непредвидени разходи за СМР, дължимо в срок от 30 (тридесет) календарни дни след писмено известие за стартиране на изпълнението и представяне на всички необходими документи за целите на проектирането, представени фактура и гаранция за обезпечаване на пълния размер на авансовото плащане. Авансовото плащане се приспада поетапно и пропорционално от междинните плащания за изпълнение на поръчката. Гаранцията за авансово предоставяне на средства се освобождава до три дни след пълното усвояване (приспадане) на аванса.

2. Междинни плащания, дължими в срок до 30 (тридесет) календарни дни, считано от настъпване на следните обстоятелства:

- приемане на действително извършени дейности и съгласно окончателен протокол за приемане на работен проект, подписване на приемо-предавателен протокол за действително извършени и подлежащи на заплащане услуги по осъществен авторски надзор на обекта, приемане на натурални видове строителни и монтажни работи, с протокол Образец № 19 и Сметка № 22 за установяване на завършени и подлежащи на плащане натурални видове и количества работи, придружен със сертификати, протоколи за изпитания на вложените материали, гаранционни карти и др., подписан от консултанта, упражняващ строителен надзор;

- представяне на надлежно издадена фактура от ИЗПЪЛНИТЕЛЯ.

3. Окончателно плащане в размер на не по-малко от 10% (десет процента) от цената на Договора, платимо в срок от 30 (тридесет) календарни дни след издаване на фактура за окончателно плащане и след настъпване на следните обстоятелства:

- съставяне на Констативен акт за установяване годността за приемане на строежа (Приложение №15 към чл.7, ал.3, т.15 от Наредба №3 от 31.07.2003 г. за съставяне на актове и протоколи по време на строителството);

- представяне на Окончателен доклад от консултанта/строителния надзор с приложени към него документи – надлежни доказателства за качеството на извършваните видове СМР;

- съставяне на Протокол за установяване на годността за ползване на строежа (Приложение №16 към чл.7, ал.3, т.16 от Наредба №3 от 31.07.2003 г. за съставяне на актове и протоколи по време на строителството);

**Чл. 8** (1) Всички плащания по този Договор се извършват в лева, чрез банков превод по следната банкова сметка на ИЗПЪЛНИТЕЛЯ:

Банка: …………………………….

BIC: …………………………….

IBAN: ……………………………..

(2) Изпълнителят е длъжен да уведомява писмено ВЪЗЛОЖИТЕЛЯ за всички последващи промени по ал. 1 в срок от 3 (три) дни, считано от момента на промяната. В случай, че ИЗПЪЛНИТЕЛЯТ не уведоми ВЪЗЛОЖИТЕЛЯ в този срок, счита се, че плащанията са надлежно извършени.

(3) Подлежащите на възстановяване лихви, глоби и неустойки в изпълнение на Договора, както и преведени, но неусвоени средства, подлежат на възстановяване по следната банкова сметка на ВЪЗЛОЖИТЕЛЯ:

Банка: …………………………….

BIC: …………………………….

IBAN: ……………………………..

(4) Фактурите за извършените плащания следва да се изготвят на български език, в съответствие със Закона за счетоводство и да съдържат следният текст: *Разходът е по Административен договор за предоставяне на безвъзмездна финансова помощ за проект BG16М1OP002-2.005-0015-C01 „Проектиране и изграждане на компостираща инсталация за разделно събрани зелени и/или биоразградими отпадъци за община Чипровци и община Георги Дамяново“, финансиран от Оперативна програма „Околна среда 2014-2020 г.“.*

**Чл. 9**  (1) Когато за частта от поръчката, която се изпълнява от подизпълнител, може да бъде предадена отделно от изпълнението на останали дейности, подизпълнителят представя на ИЗПЪЛНИТЕЛЯ отчет за изпълнението на съответната дейност, заедно с искане за плащане на тази част пряко на подизпълнителя.

(2) ИЗПЪЛНИТЕЛЯТ се задължава да предостави на ВЪЗЛОЖИТЕЛЯ отчета и искането за плащане на подизпълнителя в срок до 15 (петнадесет) дни от получаването му, заедно със становище, от което да е видно дали оспорва плащанията или част от тях като недължими.

(3) ВЪЗЛОЖИТЕЛЯТ приема изпълнението на частта от поръчката и заплаща възнаграждение за тази част на подизпълнителя в срок до 30 (тридесет) дни от подписването на приемо-предавателен протокол. ВЪЗЛОЖИТЕЛЯТ има право да откаже да извърши плащането, когато искането за плащане е оспорено от ИЗПЪЛНИТЕЛЯ, до момента на отстраняване на причината за отказа.

**IV. ПРАВА И ЗАДЪЛЖЕНИЯ НА СТРАНИТЕ**

**Чл. 10.** Изброяването на конкретни права и задължения на Страните в този раздел от Договора е неизчерпателно и не засяга действието на други клаузи от Договора или от приложимото право, предвиждащи права и/или задължения на която и да е от Страните.

**Права и задължения на ИЗПЪЛНИТЕЛЯ**

**Чл. 11. ИЗПЪЛНИТЕЛЯТ има право:**

1. да получи възнаграждение в размера, сроковете и при условията на този Договор;

2. да иска и да получава от ВЪЗЛОЖИТЕЛЯ необходимото съдействие за изпълнение на задълженията по този Договор, както и всички необходими документи, информация и данни, пряко свързани или необходими за изпълнение на Договора;

3. да забранява достъп до площадката на всички лица, които не са ангажирани с работа по Договора, с изключение на лица, представители на ВЪЗЛОЖИТЕЛЯ и на контролни органи;

4. да иска от ВЪЗЛОЖИТЕЛЯ приемане на възложените по Договора работи.

**Чл. 12. ИЗПЪЛНИТЕЛЯТ се задължава:**

1. Да изпълни качествено в определените срокове предмета на поръчката, като организира и координира цялостния процес на изпълнение в съответствие с офертата си за изпълнение на поръчката и приложения към нея, действащата нормативна уредба, действащите норми за здравословни условия на труд и предоставената от ВЪЗЛОЖИТЕЛЯ документация, вкл.:

* Да разработи работен проект в обем и съдържание съгласно изискванията на техническата спецификация и Наредба № 4 от 21.05.2001 г. за обхвата и съдържанието на инвестиционните проекти, чрез квалифицираните лица, посочени в офертата.
* Да изпълни СМР, предмет на договора като организира и координира цялостния процес на строителството, съгласно одобрените книжа и в съответствие с условията на обществената поръчка, въз основа на която се сключва договорът, офертата и приложенията към нея и действащата нормативна уредба в Република България.
* Да упражнява авторски надзор съгласно чл. 162 от ЗУТ по всички части на работния проект по време на строителството съгласно одобрените проектни документации и приложимата нормативна уредба за проектиране и строителство.

1. Да извърши съобразно условията на този Договор и приложенията му всички дейности и строително-монтажни работи до приемане на обекта от ВЪЗЛОЖИТЕЛЯ с Констативен акт (протокол - Образец №15);
2. Да предаде изработеното на ВЪЗЛОЖИТЕЛЯ, като до приемането му от последния полага грижата на добър стопанин за опазването му.
3. Да назначи специалисти и работници, чийто брой е достатъчен и всеки от тях трябва да има необходимата квалификация, за да се гарантира навременно и качествено изпълнение на работите. ИЗПЪЛНИТЕЛЯТ е длъжен на подменя незабавно лица, които възпрепятстват правилното изпълнение на работите. Изпълнителят прави самостоятелен подбор на персонала, като се съобразява и спазва разпоредбите на трудовото законодателство, приложими към неговите служители и работници, и заплаща надлежно възнагражденията им.
4. Ако ИЗПЪЛНИТЕЛЯТ е обединение от две или повече лица, те всички заедно и поотделно са отговорни за изпълнението на Договора. Не се допускат промени в състава на обединението след подписване на Договора.
5. Да влага качествени материали, оборудване и строителни изделия, придружени със съответните документи за съответствие, съобразно предвижданията, техническите изисквания и количествата в работния проект. Изпълнителят носи отговорност, ако вложените материали или оборудване не са с нужното качество и нужното количество и/или влошат качеството на извършените дейности на обекта като цяло.
6. Качеството на изпълнение, детайлите, материалите и продуктите трябва да съответстват на спецификациите, чертежите и други изисквания в одобрения проект.
7. Изпълнителят се задължава да коригира, респ. замени изцяло за своя сметка некачествено извършените работи и некачествените материали в посочените в офертата гаранционни срокове.
8. Да извърши строителството на обекта, като спазва одобрения работен инвестиционен проект и изискванията на проектантските, строителните, техническите и технологични правила, нормативи и стандарти за съответните дейности.
9. Да гарантира охраната на площадката през цялото време на изпълнението на строителството и да взема необходимите мерки в интерес на свои служители, представители на ВЪЗЛОЖИТЕЛ Я и трети страни, за да предотврати всякакви загуби или произшествия, които могат да възникнат в процеса на работата.
10. Да осигурява сам и за своя сметка безопасността на движението по време на работата и да спазва изискванията на Плана за безопасност и здраве.
11. Да се снабди с всички видове разрешителни, необходими за транспортиране и механизация във връзка с изпълнение на обекта.
12. Да опазва геодезичните знаци (осови камъни, репери и др). Ако е неизбежно премахването на геодезичен знак, той трябва да се върне на съответното място. Операциите по премахване и възстановяване се извършват с предварителното одобрение и съгласуване със съответната институция или специализирана администрация.
13. Да опазва подземната и надземната техническа инфраструктура и съоръжения. При нанасяне на щети да ги възстановява за своя сметка в рамките на срока на изпълнението СМР.
14. Да взема всички предпазни мерки, изисквани от добрите строителни практики и преобладаващите условия, за опазване на съседни имоти с цел избягване на необичайни смущения в тях.
15. Да осигурява достъп за извършване на проверки на място от страна на ВЪЗЛОЖИТЕЛЯ, включително да осигури присъствие на свой представител, както и да съдейства при вземане на проби, извършване на замервания, набиране на снимков материали и др., както и да осигури достъп до цялата документация, свързана с изпълнение на поръчката,
16. Да изпълнява мерките и препоръките, съдържащи се в доклади от проверки на място, ако такива са направени.
17. Да поддържа точно и систематизирано деловодство, счетоводство и отчетност във връзка с изпълнение на този Договор.
18. Да информира своевременно ВЪЗЛОЖИТЕЛЯ или негов представител за възникнали обстоятелства и/или проблеми, които създават реални предпоставки за забавяне или спиране изпълнението на строително-монтажните работи и други дейности на обекта, както и за предприети мерки за тяхното решаване.
19. Да следи и подава сигнал за нередност съгласно ЗУСЕСИФ. В случай на установена нередност при изпълнение на Договора от страна на ИЗПЪЛНИТЕЛЯ, същият е длъжен да възстанови на ВЪЗЛОЖИТЕЛЯ всички неправомерно изплатени суми.
20. Да изчисти обекта и околното пространство след приключване на строително-монтажните работи и преди организиране на процедурата за установяване годността на строежа.
21. Да заплати за своя сметка всички наложени от общински или държавни контролни органи санкции или глоби, наложени във връзка с изпълнение на задълженията на ИЗПЪЛНИТЕЛЯ по този Договор.

**Права и задължения на ВЪЗЛОЖИТЕЛЯ**

**Чл. 13. ВЪЗЛОЖИТЕЛЯТ има право:**

1. Да иска от ИЗПЪЛНИТЕЛЯ да изпълни възложената работа в срок, без отклонение от поръчката и без недостатъци.

2. Да упражнява текущ контрол при изпълнение на договора без с това да пречи на самостоятелността на ИЗПЪЛНИТЕЛЯ, както и да извършва проверка за качеството на доставените материали. Контролът ще се осъществява от определени от Възложителя лица.

3. Да иска от ИЗПЪЛНИТЕЛЯ да му предаде изработеното.

4. Да иска отстраняването на установени явни или скрити недостатъци, а в случай че ВЪЗЛОЖИТЕЛЯТ констатира съществени отклонения от качеството на извършените СМР - да откаже да приеме изпълнението.

**Чл. 14. ВЪЗЛОЖИТЕЛЯТ се задължава:**

1. Да предостави на ИЗПЪЛНИТЕЛЯ всички налични документи, проекти, разрешителни (изходни данни), необходими за започване на изпълнението на дейностите, предмет на поръчката.

2, Да окаже необходимото съдействие на ИЗПЪЛНИТЕЛЯ за изпълнение на възложената му работа.

3, Да приеме изпълнените работи от ИЗПЪЛНИТЕЛЯ, ако те са извършени по реда и при условията на този Договор.

4. Да заплати цената по този Договор по реда и при условията, посочени в Договора.

5. Да освободи представените от ИЗПЪЛНИТЕЛЯ Гаранция за авансово предоставени средства и Гаранцията за изпълнение, съгласно уговореното в този Договор.

**Чл. 15.** ВЪЗЛОЖИТЕЛЯТ не носи отговорност за действия и/или бездействия на ИЗПЪЛНИТЕЛЯ или неговите подизпълнители в рамките на обекта, в резултат на които възникват:

1. злополука или смърт на което и да било физическо лице при изпълнение предмета на договора;

2. загуба или нанесена вреда на каквото и да било имущество в обекта вследствие извършваните работи.

**V. КОНТРОЛ. КАЧЕСТВО. ЗАСТРАХОВКИ.**

**Чл. 16.** (1) Извършването на всички СМР и всички строителни продукти за извършването им трябва да бъдат по вид, качество и стандарт съгласно проектната документация, Техническата спецификация и всички приложими нормативни разпоредби.

(2) ИЗПЪЛНИТЕЛЯТ гарантира качествено изпълнение на поръчката. В рамките на гаранционните срокове ИЗПЪЛНИТЕЛЯТ отстранява за своя сметка всички констатирани дефекти във връзка с изпълнените дейности по този Договор.

**Чл. 17.** (1) Контролът ще се осъществява от ВЪЗЛОЖИТЕЛЯ. В изпълнение на това му правомощие предписанията са задължителни за ИЗПЪЛНИТЕЛЯ, доколкото не пречат на неговата самостоятелност и не излизат извън рамките на поръчката.

(2) Преди започване на изпълнението на Договора, ВЪЗЛОЖИТЕЛЯТ осигурява лице, което ще извършва оценка на съответствието на инвестиционния проект и ще упражнява строителен надзор, като действа като Консултант по смисъла на ЗУТ от името на ВЪЗЛОЖИТЕЛЯ.

(3) Предписанията на Консултанта са задължителни за ИЗПЪЛНИТЕЛЯ.

**Чл. 18.** ИЗПЪЛНИТЕЛЯТ представя и е длъжен на поддържа за целия срок на Договора валидна застрахователна полица „Застраховка за професионална отговорност в проектирането“ и „Застраховка за професионална отговорност в строителството“ съгласно чл. 171 от ЗУТ и Наредбата за условията и реда за задължително застраховане в проектирането и строителството или еквивалентна.

**VІ. ПРИЕМАНЕ НА РАБОТАТА**

**Чл. 19** (1) За окончателно предаване на обекта на ВЪЗЛОЖИТЕЛЯ се счита подписването на Констативен акт по чл.176, ал.1 от ЗУТ за установяване годността за приемане на строежа при предаването на строежа и строителната документация от строителя на възложителя (протокол - образец №15), съгласно Наредба No3/31.07.2003 г., **без забележки.**

(2) Договорът се счита за изпълнен след изпълнението на всички предвидени в него дейности, издаване по надлежния ред на Разрешение за ползване на обекта в съответствие с Наредба № 2 от 31.07.2003 год. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и извършване на окончателно плащане към ИЗПЪЛНИТЕЛЯ.

**Чл. 20.** След изпълнение на проектирането ИЗПЪЛНИТЕЛЯТ предава на ВЪЗЛОЖИТЕЛЯ изготвеният работен проект, което се удостоверява с приемо-предавателен протокол, подписан от Страните. В случай, че ВЪЗЛОЖИТЕЛЯТ и/или съответен компетентен орган/институция е направил забележка/коментар относно констатирани неточности и/или непълноти и/или несъответствия по изготвения проект, ИЗПЪЛНИТЕЛЯТ се задължава да отстрани за своя сметка в срок до 7 (седем) календарни дни всички забележки/коментари относно констатираното несъответствие и да го предаде на ВЪЗЛОЖИТЕЛЯ. Окончателното одобрение на работата по проектирането се удостоверява с подписване на окончателен приемо-предавателен протокол между ВЪЗЛОЖИТЕЛЯ и ИЗПЪЛНИТЕЛЯ.

**Чл. 21.** Извършените поетапни СМР се приемат с актове и протоколи, съгласно ЗУТ и Наредба № 3/31.06.2003 г. за съставяне на актове и протоколи по време на строителството.

**Чл. 22** (1)След завършване на всички включени в обхвата на поръчката дейности, ИЗПЪЛНИТЕЛЯТ отправя писмена покана до ВЪЗЛОЖИТЕЛЯ за приемане на извършената работа и сключване на Констативен акт Образец 15.

(2) ВЪЗЛОЖИТЕЛЯТ, ИЗПЪЛНИТЕЛЯТ и лицето упражняващо строителен надзор съставят Констативен акт по чл.176, ал.1 от ЗУТ за установяване годността за приемане на строежа (протокол - Образец №15), с който удостоверяват, че обектът е изпълнен съобразно одобрения работен проект, заверената екзекутивна документация (ако има такава), изискванията към строежите по чл. 169 ал. 1 и ал. 2 от ЗУТ и условията на сключения Договор.

(3) При установяване на некачествено изпълнение на СМР или влагане на некачествени материали или несъответствие на изпълненото с договорените условия, ВЪЗЛОЖИТЕЛЯТ може да иска поправянето им в определен от него подходящ срок, като разходите са за сметка на ИЗПЪЛНИТЕЛЯ.

**VІІ. ГАРАНЦИОННИ УСЛОВИЯ**

**Чл. 23** (1) ИЗПЪЛНИТЕЛЯТ поема задължение да отстранява появили се дефекти и недостатъци по време на гаранционните срокове, посочени в Предложението за изпълнение на поръчката на ИЗПЪЛНИТЕЛЯ – Приложение №2 от Договора.

(2) Гаранционните срокове започват да текат от датата на въвеждане на обекта в експлоатация.

(3) Проявените дефекти и недостатъци се констатират с подписан протокол от представители на ВЪЗЛОЖИТЕЛЯ и ИЗПЪЛНИТЕЛЯ, в който се посочват и сроковете за отстраняването им. При липса на съдействие от ИЗПЪЛНИТЕЛЯ за съставяне на Протокола, същият се съставя едностранно от ВЪЗЛОЖИТЕЛЯ.

(4) Всички разходи по отстраняване на дефекти и недостатъци са за сметка на ИЗПЪЛНИТЕЛЯ.

**Чл. 24.** В случай, че ИЗПЪЛНИТЕЛЯТ не отстрани дефектите и недостатъците, ВЪЗЛОЖИТЕЛЯТ има право да ги отстрани за сметка на ИЗПЪЛНИТЕЛЯ. Тази уговорка е независима от уговорените в този Договор санкции и неустойки.

**VІІІ. ГАРАНЦИИ И ОБЕЗПЕЧЕНИЯ**

**Чл. 25** (1)Гаранцията за авансово предоставяне на средства е в размер на … (…) лева без ДДС и … (…) лева с ДДС, която ИЗПЪЛНИТЕЛЯТ е внесъл по сметка на ВЪЗЛОЖИТЕЛЯ под формата на безусловна и неотменима банкова гаранция или застраховка или парична сума.

(2) Гаранцията за авансово предоставяне на средства служи за обезпечение на авансовите плащания по чл. 7, ал. 1, т. 1 от Договора.

(3) Гаранцията за авансово предоставяне на средства се освобождава до три дни след усвояване на аванса.

**Чл. 26** (1) Гаранцията за изпълнение на Договора е в размер на **3% (три процента)** от Цената на Договора или сумата от … (…) лева без ДДС и ... (…) лева с ДДС, която ИЗПЪЛНИТЕЛЯТ е внесъл по сметка на ВЪЗЛОЖИТЕЛЯ под формата на безусловна и неотменима банкова гаранция или застраховка обезпечаваща изпълнението чрез покритие на отговорността на изпълнителя или парична сума.

(2) Гаранцията за изпълнение служи като обезпечение на ВЪЗЛОЖИТЕЛЯ и като обезщетение за вредите от неизпълнение на договорени ангажименти, като ВЪЗЛОЖИТЕЛЯТ може да иска обезщетение и за по-големи вреди.

(3) В случай на усвояване на суми от гаранцията за изпълнение, ИЗПЪЛНИТЕЛЯТ е длъжен в срок от 7 (седем) дни да възстанови размера на гаранцията.

(4) В случай че гаранцията е под формата на парична сума, изпълнителят представя доказателство - платежно нареждане, че сумата е внесена по сметка на възложителя. Гаранцията под формата на банкова гаранция трябва да съдържа изявление на банката издател, че ще плати в срок до 3 (три) работни дни на община Чипровци всяка сума до размера на гаранцията, която сума е посочена от възложителя с писмено искане, в което е заявено, че изпълнителят не е изпълнил свое задължение по договора за възлагане на обществената поръчка. Срокът на валидност на банковата гаранция трябва да бъде най-малко 60 (шестдесет) дни след изтичане срока на договора. В случай че гаранцията бъде представена под формата на застраховка, тя следва да съдържа всички условия в полза на възложителя, предвидени относно банковата гаранция.

(5) След приключване срока на договора и преди освобождаване на гаранцията за изпълнение на договора, изпълнителят е длъжен да представи на възложителя гаранция обезпечаваща гаранционното поддържане на договора (гаранционните срокове), в размер на 20% от стойността на гаранцията за изпълнение. Изпълнителят може да трансформира гаранцията за изпълнение на договора като гаранция обезпечаваща гаранционното поддържане по договора или да предостави същата под формата на паричен депозит, банкова гаранция или застраховка. Гаранцията обезпечаваща гаранционното обслужване на строежа се освобождава след изтичане на последния гаранционен срок, от определените такива в Предложението на ИЗПЪЛНИТЕЛЯ, съгласно Наредба № 2 от 31.07.2003 г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти.

**Чл. 27.** ВЪЗЛОЖИТЕЛЯТ има право да задържи изцяло и частично гаранцията за изпълнение при пълно или частично неизпълнение на задълженията по този Договор от страна на ИЗПЪЛНИТЕЛЯ или при прекратяване на Договора по вина на ИЗПЪЛНИТЕЛЯ. В тези случаи ВЪЗЛОЖИТЕЛЯТ има право да усвои от гаранцията за изпълнение суми, покриващи отговорността на ИЗПЪЛНИТЕЛЯ за неизпълнението. ВЪЗЛОЖИТЕЛЯТ има право да задържи суми равни на размера на изчислените неустойки и обезщетения по Договора, поради неизпълнение на ИЗПЪЛНИТЕЛЯ. ВЪЗЛОЖИТЕЛЯТ има право да задържи изцяло гаранцията за изпълнение, ако ИЗПЪЛНИТЕЛЯТ не започне изпълнение в срок от 60 (шестдесет) дни след получаване на уведомление за започване на изпълнението.

**Чл. 28.** ВЪЗЛОЖИТЕЛЯТ задържа гаранцията за изпълнение на Договора, ако в процеса на неговото изпълнение възникне спор между страните, който е отнесен за решаване от компетентен съд. При решаване на спора в полза на ВЪЗЛОЖИТЕЛЯ, той може да пристъпи към усвояване на гаранцията.

**Чл. 29.** ВЪЗЛОЖИТЕЛЯТ не дължи лихви върху сумите на предоставените гаранции за периода, в който гаранцията е била в негово разположение, независимо от формата, под която са предоставени.

**ІХ. НЕИЗПЪЛНЕНИЕ. ОТГОВОРНОСТ И САНКЦИИ**

**Чл. 30.** ИЗПЪЛНИТЕЛЯТ отговаря за действията на трети лица, допуснати от него в обекта (с изключение на контролните органи), като за свои действия.

**Чл. 31** (1) При пълно неизпълнение на поетите с този Договор задължения, ИЗПЪЛНИТЕЛЯТ заплаща неустойка на Възложителя, в размер на 100 % (сто процента) от Цената на Договора.

(2) При констатирано лошо или друго неточно или частично изпълнение на отделна дейност/задължение или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да изиска от ИЗПЪЛНИТЕЛЯ да изпълни изцяло и качествено съответната дейност/задължение, без да дължи допълнително възнаграждение за това. В случай, че и повторното изпълнение е некачествено или не е изпълнено, ВЪЗЛОЖИТЕЛЯТ има право да задържи гаранцията за изпълнение и да прекрати Договора. В този случай ИЗПЪЛНИТЕЛЯТ дължи неустойка в размер на 10 % (десет процента) от стойността на неизпълнената част от Договора или от стойността на некачествено изпълнените работи.

(3) При забавяне в изпълнението от страна на ИЗПЪЛНИТЕЛЯ, същият дължи неустойка на ВЪЗЛОЖИТЕЛЯ в размер на 0,05 % (нула цяло и нула пет процента) от Цената на Договора за всеки просрочен ден, но не повече от общо 10 % (десет процента) от Цената на Договора.

(4) При забавяне в плащане от страна на ВЪЗЛОЖИТЕЛЯ, същият дължи неустойка на ИЗПЪЛНИТЕЛЯ в размер 0,05 % (нула цяло и нула пет процента) от Цената на Договора за всеки просрочен ден, но не повече от общо 10 % (десет процента) от Цената на Договора.

(5) Извън случаите по ал. 2, при прекратяване на Договора поради виновно неизпълнение от страна на ИЗПЪЛНИТЕЛЯ, същият дължи неустойка на ВЪЗЛОЖИТЕЛЯ в размер 10 % (десет процента) от Цената на Договора.

**Чл. 32.** Плащането на неустойките, уговорени в този Договор, не отменя правото на изправната Страна да търси реално изпълнение и/или обезщетение за нанесени вреди и пропуснати ползи съгласно приложимото право.

**Чл. 33.** Плащането на неустойките не освобождава Страните от изпълнение на съответните задължения.

**Х. ПРЕКРАТЯВАНЕ НА ДОГОВОРА**

**Чл. 34** (1) Този договор се прекратява:

1. с изпълнението на всички задължения на Страните по него;

2. при прекратяване на юридическо лице Страна по Договора без правоприемство, по смисъла на законодателството на държавата, в която съответното лице е установено;

5. при условията по чл. 5, ал. 1, т. 3 от ЗИФОДРЮПДРСЛ.

**Чл. 35.** Страните по този Договор могат да го прекратят преди изтичане на срока по взаимно съгласие на Страните, изразено в писмена форма.

**Чл. 36.** ВЪЗЛОЖИТЕЛЯТ прекратява Договора в случаите на чл.118, ал. 1 от ЗОП, без да дължи обезщетение за претърпените вреди от прекратяването на Договора, освен в случаите по чл. 118, ал. 1, т. 1 от ЗОП. В последния случай размерът на обезщетението се определя в протокол или споразумение, подписано от Страните, а при непостигане на съгласие – по реда на клаузите за разрешаване на спорове по този Договор.

**Чл. 37** (1) ВЪЗЛОЖИТЕЛЯТ има право да прекрати Договора преди изтичане на срока, когато за ИЗПЪЛНИТЕЛЯ бъде открито производство по несъстоятелност или ликвидация.

(2) ВЪЗЛОЖИТЕЛЯТ има право да прекрати Договора при виновно неизпълнение на съществено задължение на ИЗПЪЛНИТЕЛЯ, чрез отправяне на писмено предизвестие до ИЗПЪЛНИТЕЛЯ с предупреждение, че след изтичане на допълнително определения подходящ срок за изпълнение, ще счита Договора за прекратен във всеки от следните случаи:

1. когато ИЗПЪЛНИТЕЛЯТ не е започнал изпълнението в срок от 60 (шестдесет) календарни дни, считано от датата на влизане в сила;

2. при неизпълнение на задълженията на ИЗПЪЛНИТЕЛЯ по чл. 26, ал. 3 в определения от ВЪЗЛОЖИТЕЛЯ срок;

3. при забава в изпълнението на задълженията на ИЗПЪЛНИТЕЛЯ по чл. 22, ал. 3 от Договора за отстраняване на несъответствия и/или некачествени материали.

(3) ВЪЗЛОЖИТЕЛЯТ има право едностранно да прекрати Договора с отправяне на писмено уведомление без предизвестие до ИЗПЪЛНИТЕЛЯ, без да предоставя на последния допълнително подходящ срок за изпълнение на съответното договорно задължение, ако е налице системно неизпълнение на задълженията от страна на ИЗПЪЛНИТЕЛЯ. Системно неизпълнение е налице, когато за едно и също задължение по Договора е констатирано неточно изпълнение два или повече пъти, независимо от срока между отделните неизпълнения.

**Чл. 38.** При предсрочно прекратяване на Договора, ВЪЗЛОЖИТЕЛЯТ е длъжен да заплати на ИЗПЪЛНИТЕЛЯ реално изпълнените и приети по установения ред работи, а ИЗПЪЛНИТЕЛЯТ е длъжен да възстанови на ВЪЗЛОЖИТЕЛЯ неусвоената част от авансово предоставените средства. Когато прекратяването на Договора е по вина на ИЗПЪЛНИТЕЛЯ, той дължи и законната лихва върху частта от авансово предоставените средства, подлежащи на връщане, за периода от датата на прекратяване на Договора до тяхното връщане.

**ХІ. ИЗМЕНЕНИЕ НА ДОГОВОРА**

**Чл.39.** (1) Настоящия договор може да бъде изменян само при условията на чл. 116 от ЗОП.

(2) Измененията на инвестиционния проект се допускат по реда на Закона за устройство на територията. Съществените отклонения от одобрения инвестиционен проект, дефинирани в чл. 154, ал. 2 от ЗУТ, се допускат по чл. 154, ал. 5 от ЗУТ, въз основа на одобрен инвестиционен проект към издаденото разрешение за строеж, като се отразяват със заповед за допълване на издаденото разрешение за строеж и се допускат преди реализирането им. Несъществените отклонения от одобрения инвестиционен проект - всички отклонения извън посочените в чл. 154, ал. 2 от ЗУТ, се допускат след нареждане от Проектанта на Обекта в Заповедната книга на Обекта.

(3) Измененията в цената на договора се допускат съгласно чл. 116 от ЗОП.

(4) Изменения в срока на договора се допускат съгласно чл. 116 от ЗОП. Ако изпълнителят счита, че има право на удължаване на срока за изпълнение на договора по която и да е клауза от този договор, същият следва да отправи искане до възложителя за удължаване на този срок. Искането се извършва писмено и следва да бъде направено не по-късно от 5 /пет/ дни от датата, на която изпълнителят е узнал за обстоятелството, даващо му право да направи искане за удължаване на срока, съгласно чл.116 от ЗОП. В случай, че искането не е направено в рамките на срока по тази алинея, възложителят може да откаже да удължи срока за изпълнение.

**XIІ. ОБЩИ РАЗПОРЕДБИ**

**Спазване на приложими норми**

**Чл. 40.** При изпълнението на Договора, ИЗПЪЛНИТЕЛЯТ е длъжен да спазва всички приложими нормативни актове, разпоредби, стандарти и други изисквания, свързани с предмета на Договора, вкл. всички приложими правила и изисквания, свързани с опазване на околната среда, социалното и трудовото право, приложими колективни споразумения и/или разпоредби на международното екологично, социално и трудово право, съгласно Приложение № 10 към чл. 115 от ЗОП.

**Конфиденциалност**

**Чл. 41.** (1) Всяка от Страните по този Договор се задължава да пази в поверителност и да не разкрива или разпространява информация за другата Страна, станала ѝ известна при или по повод изпълнението на Договора („**Конфиденциална информация**“). Конфиденциалната информация включва, без да се ограничава до: обстоятелства, свързани с търговската дейност, техническите процеси, проекти или финанси на Страните, както и ноу-хау, изобретения, полезни модели или други права от подобен характер, свързани с изпълнението на Договора. Не се смята за конфиденциална информацията, касаеща наименованието на изпълнения проект, стойността и предмета на този Договор.

(2) С изключение на случаите, посочени в ал. 3 на този член, Конфиденциална информация може да бъде разкривана само след предварително писмено одобрение от другата Страна, като това съгласие не може да бъде отказано безпричинно.

(3) Не се счита за нарушение на задълженията за неразкриване на Конфиденциална информация, когато:

1. информацията е станала или става публично достъпна, без нарушаване на този Договор от която и да е от Страните;

2. информацията се изисква по силата на закон, приложим спрямо която и да е от Страните; или

3. предоставянето на информацията се изисква от регулаторен или друг компетентен орган и съответната Страна е длъжна да изпълни такова изискване;

В случаите по точки 2 или 3 Страната, която следва да предостави информацията, уведомява незабавно другата Страна по Договора.

(4) Задълженията по тази клауза се отнасят до съответната Страна, всички нейни поделения, контролирани от нея фирми и организации, всички нейни служители и наети от нея физически или юридически лица, като съответната Страна отговаря за изпълнението на тези задължения от страна на такива лица.

Задълженията, свързани с неразкриване на Конфиденциалната информация остават в сила и след прекратяване на Договора на каквото и да е основание.

**Публични изявления**

**Чл. 42.** ИЗПЪЛНИТЕЛЯТ няма право да дава публични изявления и съобщения, да разкрива или разгласява каквато и да е информация, която е получил във връзка с изпълнение на този Договор, независимо дали е въз основа на данни и материали на ВЪЗЛОЖИТЕЛЯ или на резултати от работата на ИЗПЪЛНИТЕЛЯ, без предварителното писмено съгласие на ВЪЗЛОЖИТЕЛЯ, което съгласие няма да бъде безпричинно отказано или забавено.

**Нищожност на отделни клаузи**

**Чл. 43.** В случай че някоя от клаузите на този Договор е недействителна или неприложима, това не засяга останалите клаузи. Недействителната или неприложима клауза се заместват от повелителна правна норма, ако има такава.

**Уведомления**

**Чл. 44 (**1) Всички уведомления между Страните във връзка с този Договор се извършват в писмена форма и могат да се предават лично или чрез препоръчано писмо, по куриер, по факс, електронна поща.

(2) За целите на този Договор данните и лицата за контакт на Страните са следните:

**1. За ВЪЗЛОЖИТЕЛЯ:**

Адрес за кореспонденция:

Тел.: ……….

Факс: ………..

e-mail: …………..

Лице за контакт: …………………..

**2. За ИЗПЪЛНИТЕЛЯ:**

Адрес за кореспонденция: ………………….

Тел.: ………………………………………….

Факс: …………………………………………

e-mail: ………………………………………..

Лице за контакт: ………………………………………….

(3) За дата на уведомлението се счита:

1. датата на предаването – при лично предаване на уведомлението;

2. датата на пощенското клеймо на обратната разписка – при изпращане по пощата;

3. датата на доставка, отбелязана върху куриерската разписка – при изпращане по куриер;

3. датата на приемането – при изпращане по факс;

4. датата на получаване – при изпращане по електронна поща.

(4) Всяка кореспонденция между Страните ще се счита за валидна, ако е изпратена на посочените по-горе адреси (в т.ч. електронни), чрез посочените по-горе средства за комуникация и на посочените лица за контакт. При промяна на посочените адреси, телефони и други данни за контакт, съответната Страна е длъжна да уведоми другата в писмен вид в срок до 7 (седем) дни от настъпване на промяната. При неизпълнение на това задължение всяко уведомление ще се счита за валидно връчено, ако е изпратено на посочените по-горе адреси, чрез описаните средства за комуникация и на посочените лица за контакт.

(5) При преобразуване без прекратяване, промяна на наименованието, правно-организационната форма, седалището, адреса на управление, предмета на дейност, срока на съществуване, органите на управление и представителство на ИЗПЪЛНИТЕЛЯ, същият се задължава да уведоми ВЪЗЛОЖИТЕЛЯ за промяната в срок до 7 (седем) дни от вписването ѝ в съответния регистър.

**Приложимо право**

**Чл. 45.** За неуредените в този Договор въпроси се прилагат разпоредбите на действащото българско законодателство.

**Разрешаване на спорове**

**Чл. 46.** Всички спорове, породени от този Договор или отнасящи се до него, включително споровете, породени или отнасящи се до неговото тълкуване, недействителност, изпълнение или прекратяване, както и споровете за попълване на празноти в Договора или приспособяването му към нововъзникнали обстоятелства, ще се уреждат между Страните чрез преговори, а при непостигане на съгласие – спорът ще се отнася за решаване от компетентния български съд по местонахождение на ВЪЗЛОЖИТЕЛЯ.

**Екземпляри**

**Чл. 47.** Този Договор е изготвен и подписан в три еднообразни екземпляра – два екземпляра за ВЪЗЛОЖИТЕЛЯ и един екземпляр за ИЗПЪЛНИТЕЛЯ.

**Приложения**

**Чл. 48.** Към този Договор се прилагат и са неразделна част от него следните приложения:

Приложение 1. Техническа спецификация

Приложение 2. Предложение за изпълнение на поръчката на ИЗПЪЛНИТЕЛЯ

Приложение 3. Ценово предложение на ИЗПЪЛНИТЕЛЯ

Приложение 4. Списък на ръководния състав и техническите лица, които ще отговарят за изпълнението на поръчката

Приложение 5. Гаранция за авансово плащане

Приложение 6. Гаранция за изпълнение на договора

**ВЪЗЛОЖИТЕЛ : ИЗПЪЛНИТЕЛ:**

1. Изискването не се прилага, когато размерът на неплатените дължими данъци или социално-осигурителни вноски е до 1 на сто от сумата на годишния общ оборот за последната приключена финансова година, но не повече от 50 000 лв. [↑](#footnote-ref-1)